open-index/open-wikipedia-markdown huggingface dataset:
ആലപ്ര

കോട്ടയം ജില്ലയുടെ തെക്കു കിഴക്കായി സ്ഥിതി ചെയ്യുന്ന ഒരു ഗ്രാമമാണ് **ആലപ്ര**. ഈ ഗ്രാമത്തിന്റെ ഏറ്റവും വലിയ സവിശേഷത  വനത്തിനു സമീപത്തു സ്ഥിതിചെയ്യുന്ന തച്ചിരിക്കൽ ഭഗവതിക്ഷേത്രമാണ്. മദ്ധ്യതിരുവിതാംകൂറിലെ അനുഷ്ഠാനകലാരൂപമായ പടയണി എന്ന അനുഷ്ഠാനകല  അതിന്റെ തനിമ ഒട്ടും ചോർന്നു പോകാതെ അവതരിപ്പിക്കപ്പെടുന്ന ക്ഷേത്രമാണിത്. ആലപ്ര ശ്രീ ഭദ്രപടയണി സംഘമാണ് തച്ചരിക്കൽ ക്ഷേത്രത്തിലെ പടയണിക്ക് നേതൃത്വം നൽകുന്നത്. മീന മാസത്തിലെ രോഹിണി നാളിൽ അവസാനിക്കുന്ന ഏഴു ദിവസത്തെ പടയണിയാണിവിടുത്തേത്.

## പടയണി
പകരം=Kottayam_manimala_alapra_tacharikkal_padayani|ലഘുചിത്രം
ഉത്സവത്തിന്റെ ആദ്യദിനം ഒൻപത് നാഴിക രാത്രി ചെല്ലുമ്പോൾ ഭഗവതിയെ പച്ച തപ്പു കൊട്ടി ചൂട്ടുവെളിച്ചത്തിൽ ശ്രീകോവിലിൽ നിന്നെതിരേറ്റ് മീനത്തെ മൂലയ്ക്കൽ വാളും പീഠവും വച്ച് ആവാഹിച്ചിരുത്തുന്നു. രണ്ട് ദിവസങ്ങളിൽ ചൂട്ടുവയ്പ് നടന്നു കഴിഞ്ഞാൽ ഗണപതിക്കോലം, പഞ്ചകോലം, അടവി, ഇടപ്പടയണി, വലിയപടയണി എന്നിങ്ങനെ ഏഴുദിവസം കൊണ്ട് പൂർത്തിയാക്കുന്ന ഉത്സവം എട്ടാം ദിവസം പുലർച്ചെ പുറംഗുരുതിയോടെയാണ് സമാപിക്കുന്നത്.
പടയണിയുടെ വടക്കൻ, തെക്കൻ ചിട്ടകളെ സമന്വയിപ്പിക്കുന്നതാണ് ആലപ്ര തച്ചരിക്കൽ ശ്രീ ഭദ്രകാളി ക്ഷേത്രരത്തിലെ പടയണി .

## പ്രധാന ആരാധനാലയങ്ങൾ
തച്ചരിക്കൽ ശ്രീ ഭദ്രകാളി ക്ഷേത്രം ആലപ്ര

അന്നപൂർണ്ണേശ്വരി ദേവി ക്ഷേത്രം ആലപ്ര

ഗന്ധർവ്വ സ്വാമിക്ഷേത്രം ആലപ്ര

മുളങ്കാവ് ശ്രീ മഹാദേവേ ക്ഷേത്രം ആലപ്ര

## വിദ്യാഭ്യാസ സ്ഥാപനങ്ങൾ
ഗവ.ലക്ഷ്മി വിലാസം എൽ.പി സ്കൂൾ ആലപ്ര

അന്നപൂർണ്ണ യു.പി സ്കൂൾ ആലപ്ര

## അവലംബം


വർഗ്ഗം:കോട്ടയം ജില്ലയിലെ ഗ്രാമങ്ങൾ
അഗ്നിസാക്ഷി (വിവക്ഷകൾ)

* അഗ്നിസാക്ഷികം - അഗ്നിയെ സാക്ഷിയാക്കി ചെയ്യുന്ന കർമ്മം
* അഗ്നിസാക്ഷി - ലളിതാംബിക അന്തർജ്ജനം രചിച്ച മലയാളം നോവൽ
* അഗ്നിസാക്ഷി (ചലച്ചിത്രം) - 1999ൽ പുറത്തിറങ്ങിയ മലയാള ചലച്ചിത്രം
കാന്തികസാമഗ്രഹികൾ

കാന്തികതയുടെ ഉത്ഭവം അതിന്റെ ക്രാന്തിപഥത്തെയും സൂക്ഷ്മഗണത്തിന്റെ ഭ്രമണത്തെയും സൂക്ഷ്മഗണങ്ങൾ എങ്ങനെ പരസ്പരം പ്രവർത്തനം നടത്തുന്നു എന്നതുമായി ബന്ധപെട്ടു കിടക്കുന്നു. പല തരത്തിലുള്ള കാന്തികതെയക്കുറിച്ച് വിശദീകരിക്കാൻ ഏറ്റവും നല്ല വഴി കാന്തസാമഗ്രഹികൾ കാന്തിക വലയത്തോട് എങ്ങനെ പ്രതികരിക്കുന്നു എന്ന് മനസ്സിലാക്കുന്നതിലാണ്.
കാന്തികവസ്തുക്കളെ കാന്തിക സ്വഭാവത്തിനനുസരിച്ച് തരം തിരിക്കാം
## പ്രതികാന്തികത (ഡയാമാഗ്നറ്റിസം)

എല്ലാ വസ്തുക്കളുടെയും മുഖ്യമായ ഒരു സ്വഭാവമാണ് പ്രതികാന്തികത. എങ്കിലും അതു പൊതുവെ ദുർബ്ബലമാണ്. കാന്തിക വലയത്തിലേക്ക് സൂക്ഷ്മഗണങ്ങളെ വിധേയമാക്കുമ്പോൾ അത് കാണിക്കുന്ന സഹകരണമില്ലായ്മയാണ് അതിന്റെ ദുർബ്ബലതയ്ക്ക് കാരണം. ആകെ മാഗ്നറ്റിക്സ് മൊമെന്റ്സ് ഇല്ലാത്ത അണുക്കൾ കൊണ്ടാണ് പ്രതികാന്തങ്ങൾ ഉണ്ടാക്കിയിരിക്കുന്നത്. കാന്തിക വലയത്തിലേക്ക് വിധേയമാക്കുമ്പോൾ നെഗറ്റിവ് കാന്തികശക്തി ഉണ്ടാകും. അതുകൊണ്ടുതന്നെ അതിന്റെ ചാപല്യം നെഗറ്റിവ് ആയിരിക്കും.

Mന്റെയും Hന്റെയും  രേഖാരൂപം വരയ്ക്കുമ്പോൾ നമുക്ക് മുകലിൽ കാണിച്ചിരിക്കുന്നതുപോലെ ലഭിക്കും.
കാന്തിക വലയം പൂജ്യം ആകുമ്പോൾ കാന്തികശക്തി പൂജ്യം ആകും. പ്രതികാന്തങ്ങളുടെ വിശേഷണലക്ഷണം  എന്താണെന്നുവച്ചാൽ അവയുടെ ചാപല്യം താപനിലയത്തോട് ആശ്രിതനായിരിക്കില്ല എന്നതാണ്.
ചില പ്രതികാന്തിക സാമഗ്രഹികൾ
*സിലിക്ക
*കാൽസൈറ്റ്
*വെള്ളം
## പാരാമാഗ്നറ്റിസം

പാരാമാഗ്നറ്റിക്ക് സാമഗ്രഹികളുടെ കണങ്ങൾക്ക് നെറ്റ് മാഗ്നറ്റിക്ക് മൊമന്റ്  ഉണ്ടാകും. കാരണം ഇവയുടെ ക്രാന്തിപഥത്തിലുള്ള യോജിക്കാത്ത സൂക്ഷ്മഗണങ്ങളാണ്. യോജിക്കാത്ത സൂക്ഷ്മഗണങ്ങളുള്ള ഒരു മുഖ്യമായ സാമഗ്രഹി ഇരുമ്പാണ്. എന്തൊക്കെ ആയാലും വ്യതിരിക്തമായ മാഗ്നറ്റിക്ക് മൊമെന്റ്സ് പരസ്പരം കാന്തികമായി പ്രവർത്തനം നടത്തില്ല.

പ്രന്തികാന്തത്തെപ്പോലെ കാന്തികവലയം കളയുമ്പോൾ കാന്തികശക്തി പൂജ്യമാണ്. കാന്തികവലയത്തിന്റെ സാന്നിധ്യത്തിൽ കാന്തികവലയത്തിന്റെ ദിശയിലേക്ക് കണങ്ങളുടെ മാഗ്നറ്റിക്ക് മൊമെന്റ്സ്ന്റെ പൊരുത്തപ്പെടൽ പോസിറ്റിവ് കാന്തികശക്തിക്കും പോസിറ്റിവ് ചാപല്യത്തിനും കാരണമാകുന്നു. കാന്തികവലയത്തിന്റെ മൊമെന്റുകളെ അണിനിരത്തുന്ന സാമർത്ഥ്യത്തെ എതിർക്കാൻ താപനിലയുടെ വിഭങ്ങൾക്ക് കഴിയുന്നു.ഇതൊരു താപനില ആശ്രിതമായ ചാപല്യത്തിൽ ചെന്നെത്തുന്നു. ഇതിനെ ക്യൂറിയുടെ നിയമം എന്നു പറയുന്നു. ചില പാരാമാഗ്നറ്റിക്ക് സാമഗ്രഹികൾ
*ബയോറ്റൈറ്റ്
*പൈറൈറ്റ്

## ഫെറോമാഗ്നറ്റിസം

ഫെറോമാഗ്നറ്റിക്ക് സാമഗ്രഹികളുടെ ആറ്റമിക്ക് മൊമെന്റ്സ് വളരെ ശക്തമായ ഇടപെടലാണ് കാണിക്കുന്നത്. വൈദ്യുത ബലമായ വിനിമയങ്ങളാണ് ഈ ഇടപെടലുകൾ സൃഷ്ടിക്കുന്നത്.ഈ സമാന്തര അല്ലെങ്കിൽ സമാന്തരമല്ലാത്ത ആറ്റമിക്ക് മൊമെന്റ്സിന്റെ അണിനിരക്കിനു കാരണമാകുന്നു. ബലമായ ഫെറോമാഗ്നറ്റിക്ക് സാമഗ്രഹികളുടെ മൊമെന്റുകളുടെ സമാന്തര അണിനിരക്ക് കാന്തിക വലയത്തിന്റെ അഭാവത്തിലും വലിയ കാന്തികശക്തിക്കു കാരണമാകുന്നു.
ചില കാന്തിക സാമഗ്രഹികൾ
# ഇരുമ്പ്
# നിക്കൽ
# കോബാൾട്ട്
ആളചിന്നൻ

ഒരു കടൽപക്ഷിയാണ് **ആളച്ചിന്നൻ** (**Saunders's Tern**),ശാസ്ത്രീയ നാമം *Sternula saundersi*എന്നുമാണ്.

ഇവയെ ബഹറിൻ, ഇറാൻ, ഇസ്രായേൽ, കെനിയ, മഡഗാസ്കർ, പാകിസ്താൻ, ഒമാൻ, സൌദി അറേബ്യ, ടാൻസാനിയ, യുണൈറ്റഡ് അറബ് എമിറേറ്റ്സ്, യെമൻ എന്നിവിടങ്ങളിലും കാണുന്നു.

## അവലംബം

വർഗ്ഗം:കടൽപക്ഷികൾ
കാർലോസ് ജുവാൻ ഫിൻ‌ലെ

ക്യൂലക്സ് ഫസിയറ്റസ്(Culex fasciatus) അഥവാ ഈഡിസ്‌ ഈജിപ്തി (Aedes aegypti) കൊതുകുകളാണ് മഞ്ഞപ്പനി (Yellow fever) സംക്രമിപ്പിക്കുന്നത് എന്ന് കണ്ടെത്തിയ ക്യുബൻ വൈദ്യശാസ്ത്രഞ്ജനാണ് **കാർലോസ് ജുവാൻ ഫിൻ‌ലെ**.

## അവലംബം


വർഗ്ഗം:വൈദ്യശാസ്ത്രജ്ഞർ
അസുരക്കാടൻ

അസുരക്കാടനെ  ഇംഗ്ലീഷിൽ  **Large Woodshrike** എന്നു പറയുന്നു. ശാസ്ത്രീയ നാമം *Tephrodornis gularis* എന്നാണ്. *T. virgatus*  എന്നും ഉപയോഗിച്ചു കാണുന്നുണ്ട്.) is a species in the helmetshrike family Prionopidae. 

ഇവയെ ബംഗ്ലാദേശ്, ബ്രുണൈ, കമ്പോഡിയ, ചൈന, ഭാരതം, ഇന്തോനേഷ്യ, ലാവോസ്, മലയേഷ്യ, മ്യാൻമാർ, നേപ്പാൾ, സിംഗപ്പൂർ, തായ്ലന്റ്, വിയറ്റ്നാം എന്നിവിടങ്ങളിൽ കാണുന്നു. താഴ്ന്ന പ്രദേശങ്ങളിലെ ഈർപ്പമുള്ള കാടുകളിൽ കാണുന്നു. 
## അവലംബം
കലിക (ചലച്ചിത്രം)

1980-ൽ ബാലചന്ദ്രമേനോന്റെ സംവിധാനത്തിൽ ഷീല, സുകുമാരൻ, ശ്രീനാഥ്, വേണു നാഗവള്ളി എന്നിവർ പ്രധാന വേഷങ്ങളിൽ അഭിനയിച്ച ഒരു ഭീതിജനക മലയാളചലച്ചിത്രമാണ് **കലിക**. മോഹനചന്ദ്രൻ എഴുതിയ അതേപേരിലുള്ള നോവലിന്റെ ചലച്ചിത്രാവിഷ്ക്കാരമായിരുന്നു ഈ ചലച്ചിത്രം. മലയാളത്തിലെ ആദ്യത്തെ മാന്ത്രിക നോവലാണ് മോഹനചന്ദ്രന്റെ കലിക എന്ന രചന.

## അഭിനേതാക്കൾ

## കഥാസാരം

## ഗാനങ്ങൾ

## അവലംബങ്ങൾ

## ഇതും കാണുക
* കലിക മലയാളം ചലച്ചിത്രം, ട്യൂൺസ്‌ബേബി.കോം
* KALIKA THE CALYX, ബി.എം.സി. നായർ, ആംഗലേയ വിവർത്തനം (ഗൂഗിൾ ഇ-പുസ്തകം)

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബാലചന്ദ്രമേനോൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എ. സുകുമാരൻ ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബാലചന്ദ്രമേനോൻ തിരക്കഥ എഴുതിയ ചലച്ചിത്രങ്ങൾ
വുളർ തടാകം

ഏഷ്യയിലെ ഏറ്റവും വലിയ ശുദ്ധജലതടാകങ്ങളിൽ ഒന്നാണ് **വുളർ തടാകം**. ജമ്മു-കശ്മീരിലെ ബാണ്ഡിപ്പൂർ ജില്ലയിലാണിത് സ്ഥിതി ചെയ്യുന്നത്. ഈ തടാകത്തിന്റെ പ്രധാന ജലസ്രോതസ്സ് ഝലം നദിയാണ്. വിനോദസഞ്ചാരികളെ ആകർഷിക്കാനായി ബോട്ടിംഗ്, സ്കീയിങ്ങ് തുടങ്ങിയ സൗകര്യങ്ങൾ ഇവിടെയുണ്ട്.

## പേരിന് പിന്നിൽ
പഴയ കാലത്ത് ഇതിന്റെ പേര് മഹാപദംസർ എന്നായിരുന്നു. പുരാണങ്ങളിൽ *മഹാപദ്മസരസ്സ്* എന്ന് ഈ തടാകം വിശേഷിപ്പിക്കപ്പെട്ടിരുന്നു. തടാകത്തിന്റെ വിസ്തൃതിയും ശക്തമായ കാറ്റും മൂലമുണ്ടാകുന്ന ഉയർന്ന തിരകൾ കാരണം *ഉല്ലോല* (സംസ്കൃതത്തിൽ പ്രക്ഷുബ്ധമായത് എന്നർത്ഥം) എന്നും അറിയപ്പെട്ടിരുന്നു. ഈ പദത്തിന്റെ വികലപരിഭാഷയായ *ബൊലോർ* വാക്ക് പേർഷ്യൻ പണ്ഡിതനായ അൽ-ബയ്റൂനി ഉപയോഗിച്ചിരുന്നു. ഇത് കാലാന്തരത്തിൽ *വുലോർ* ആയും *വുളർ* ആയും രൂപം പ്രാപിച്ചുവെന്ന് കരുതപ്പെടുന്നു. കശ്മീരി ഭാഷയിൽ വിള്ളൽ എന്നർത്ഥം വരുന്ന *വുൾ* എന്ന പദത്തിൽ നിന്നാണ് ഈ പേരുണ്ടായതെന്നും അഭിപ്രായമുണ്ട്. വിള്ളൽ എന്ന വാക്ക് തടാകത്തിന്റെ ഉത്ഭവകാരണത്തെയും സൂചിപ്പിക്കുന്നു. ഇതു കൂടാതെ വുളർ എന്ന പദത്തിന് ഗുഹ എന്ന അർത്ഥമുള്ളതായും അഭിപ്രായമുണ്ട്.

## ഭൂമിശാസ്ത്രം
കശ്മീർ താഴ്വരയുടെ വടക്കേയറ്റത്ത് ശ്രീനഗറിൽ നിന്നും വടക്ക്പടിഞ്ഞാറ് ദിശയിൽ 32 കിലോമീറ്റർ അകലെ, സമുദ്രനിരപ്പിൽ നിന്നും 1580 മീറ്റർ ഉയരത്തിലാണ് ഈ തടാകം സ്ഥിതി ചെയ്യുന്നത്. തടാകത്തിന്റെ തെക്ക്പടിഞ്ഞാറൻ തീരത്താണ് സോപൂർ പട്ടണം. 

ഫലകചലനം നിമിത്തം രൂപപ്പെട്ടതാണ് വുളർ തടാകം. ഇതിന് 16 കിലോമീറ്റർ നീളവും 10 കിലോമീറ്റർ വീതിയുമുണ്ട്. കൂടിയ ആഴം 14 മീറ്ററാണ്. ഏറ്റവും ആഴമേറിയ ഭാഗം  *മോത്താ ഘോൻ* (ശവങ്ങളുടെ ചുഴി) എന്നറിയപ്പെടുന്നു. ഋതുഭേദങ്ങളനുസരിച്ച് ഈ തടാകത്തിന്റെ വിസ്തീർണ്ണം 30 മുതൽ 260 ചതുരശ്രകിലോമീറ്റർ വരെയാകാറുണ്ട്. 1444-ൽ കശ്മീർ സുൽത്താനായിരുന്ന സൈനുൾ അബിദിൻ നിർമ്മിച്ച കൃത്രിമദ്വീപായ സൈനാ ലാങ്ക്, തടാകത്തിന് നടുവിലായി സ്ഥിതി ചെയ്യുന്നു. അതിശക്തമായ കാറ്റ് വീശാറുള്ള ഈ തടാകത്തിലെ വള്ളക്കാർക്ക് സൈനാ ലാങ്ക് ഒരു അഭയസ്ഥാനം ആകാറുണ്ട്.

## സംരക്ഷണം

വുളർ തടാകത്തിന്റെ പാരിസ്ഥിതികവും ജൈവശാസ്ത്രപരവുമായ പ്രത്യേകതകൾ കാരണം 1986-ൽ ഇതിനെ ദേശീയപ്രാധാന്യമുള്ള തണ്ണീർത്തടമായി വനം-പരിസ്ഥിതി മന്ത്രാലയം പ്രഖ്യാപിച്ചിരുന്നു. 1990-ൽ റാംസർ ഉടമ്പടി പ്രകാരം ഇത് അന്താരാഷ്ട്രപ്രാധാന്യമുള്ള തണ്ണീർത്തടമായി പ്രഖ്യാപിക്കപ്പെട്ടു.

തടാകത്തിന്റെ യഥാർത്ഥവിസ്തൃതി വീണ്ടെടുക്കുക എന്ന ലക്ഷ്യവുമായി ഒരു ദീർഘകാലപദ്ധതിക്ക് പരിസ്ഥിതി മന്ത്രാലയം 2011-ൽ അനുമതി നൽകിയിരുന്നു. ദേശീയ തടാക സംരക്ഷണ പദ്ധതി (National Lake Conservation Programme) പ്രകാരം 400 കോടി രൂപ ഇതിലേക്കയി വകയിരുത്തി. എന്നാൽ ഇതിനായി ഈ പ്രദേശത്ത് നിന്നും ഏകദേശം 20 ലക്ഷം വില്ലോ മരങ്ങൾ മുറിച്ചു മാറ്റേണ്ടി വരുമെന്ന് റിപ്പോർട്ട് ചെയ്യപ്പെട്ടു.

## അവലംബം

## പുറത്തേക്കുള്ള കണ്ണികൾ
* വുളർ തടാകം, ഗ്ലോബൽ നേച്ചർ 
* www.ramsar.org/pdf/wurc/wurc_mgtplan_india_wular.pdf,‎ കോംപ്രഹെൻസീവ് മാനേജ്മെന്റ് പ്ലാൻ ഫൊർ വുളർ ലേക്ക്, റാംസർ.ഓർഗ്

വർഗ്ഗം:ജമ്മു-കശ്മീരിലെ തടാകങ്ങൾ
വർഗ്ഗം:ജമ്മു കശ്മീരിലെ വിനോദസഞ്ചാരകേന്ദ്രങ്ങൾ
വർഗ്ഗം:ശുദ്ധജലതടാകങ്ങൾ
തലയണമന്ത്രം

സത്യൻ അന്തിക്കാടിന്റെ സംവിധാനത്തിൽ ശ്രീനിവാസൻ, ഉർവശി, ജയറാം, പാർവതി തുടങ്ങിയവർ മുഖ്യ വേഷങ്ങളിലഭിനയിച്ച്, 1990-ൽ പുറത്തിറങ്ങിയ മലയാളചലച്ചിത്രമാണ്‌ **തലയണമന്ത്രം**.
ശ്രീനിവാസൻ ആണ് ഈ ചിത്രത്തിന് തിരക്കഥ എഴുതിയിരിക്കുന്നത്.

## അഭിനേതാക്കൾ
* ശ്രീനിവാസൻ – സുകു
* ഉർവശി – കാഞ്ചന
* ജയറാം – മോഹനൻ
* പാർവതി - ഷൈലജ
* കെ.പി.എ.സി. ലളിത – ദേവകി
* മാമുക്കോയ – കുഞ്ഞനന്തൻ മേസ്തിരി
* ഫിലോമിന - പാറു അമ്മായി
* മീന – ജിജി ഡാനിയേൽ
* ഇന്നസെന്റ് – ടി. ജി. ഡാനിയേൽ
* ശങ്കരാടി – തങ്കപ്പൻ
* സുകുമാരി – സുലോചന തങ്കപ്പൻ
* ഒടുവിൽ ഉണ്ണികൃഷ്ണൻ – പൊതുവാൾ മാഷ്
* ടി.പി. മാധവൻ – മാനേജർ
* ജഗദീഷ് - ഭാസുരചന്ദ്രൻ
* കൊല്ലം തുളസി - രാമൻ കർത്താ

## പുറത്തേക്കുള്ള കണ്ണികൾ

* 
* http://www.hindu.com/fr/2006/05/19/stories/2006051901030100.htm 

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:ശ്രീനിവാസൻ തിരക്കഥയെഴുതിയ ചലച്ചിത്രങ്ങൾ
വർഗ്ഗം:കെ രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:ശ്രീനിവാസൻ-ഉർവ്വശി ജോഡി
കാർബോണിഫെറസ് ഘട്ടം

ഡെവോണിയൻ കാലഘട്ടത്തിനും പെർമിയൻ കാലഘട്ടത്തിനും മദ്ധ്യേയുള്ള കാലഘട്ടമാണ് **കാർബോണിഫെറസ് കാലഘട്ടം**. ഇന്നേക്ക് 3589 ലക്ഷം വർഷങ്ങൾക്കു മുൻപ് ആരംഭിച്ച് 2989 ലക്ഷം വർഷങ്ങൾക്കു മുൻപ് അവസാനിച്ചതായി കണക്കാക്കുന്ന കാലഘട്ടമാണിത്. 358.9 ദശലക്ഷം വർഷങ്ങൾക്ക് മുമ്പ് ഡെവോണിയൻ കാലഘട്ടത്തിന്റെ അവസാനം മുതൽ 60 ദശലക്ഷം വർഷങ്ങൾ നീണ്ടുനിൽക്കുന്ന പാലിയോസോയിക്കിന്റെ ഒരു ഭൂമിശാസ്ത്രപരമായ കാലഘട്ടവും സംവിധാനവുമാണ് കാർബോണിഫറസ്. കാർബണിഫറസ് എന്ന പേരിന്റെ അക്കാലത്ത് ആഗോളതലത്തിൽ രൂപംകൊണ്ട നിരവധി കൽക്കരി തടങ്ങളെ സൂചിപ്പിക്കുന്നു. കാർബോണിഫറസ് പലപ്പോഴും വടക്കേ അമേരിക്കയിൽ രണ്ട് ഭൂമിശാസ്ത്ര കാലഘട്ടങ്ങളായി കണക്കാക്കപ്പെടുന്നു. മുമ്പത്തെ മിസിസിപ്പിയൻ, പിന്നീട് പെൻസിൽവാനിയൻ എന്നിങ്ങനെ രണ്ടു കാലഘട്ടങ്ങളാണിവ.

## അവലംബം


വർഗ്ഗം:ഭൂപ്രകൃതിശാസ്ത്രം
വർഗ്ഗം:കാർബോണിഫെറസ് കാലഘട്ടം
ആതിഫ് അസ്ലം

പാകിസ്താനി, ബോളിവുഡ് ഗായകനാണ് **ആതിഫ് അസ്ലം** () എന്ന പേരിൽ അറിയപ്പെടുന്ന **മുഹമ്മദ് ആതിഫ് അസ്ലം**. പാകിസ്താനിലെ വസീറാബാദിൽ 1983 മാർച്ച് 12നു ജനിച്ച ആതിഫ് 2011 ൽ *ബോൽ* എന്ന പാകിസ്താനി സിനിമയിൽ അഭിനയിച്ചുകൊണ്ട് സിനിമയിലെത്തപ്പെട്ടു.  തന്റെ ആലാപന ശൈലി കൊണ്ട് ആസ്വാദകരെ സൃഷ്ടിക്കാൻ ഇദ്ദേഹത്തിനു കഴിഞ്ഞിട്ടുണ്ട്

## അവലംബം


വർഗ്ഗം:ചലച്ചിത്രപിന്നണിഗായകർ
വർഗ്ഗം:1983-ൽ ജനിച്ചവർ
ഭഗവാൻ (മലയാള ചലച്ചിത്രം)

പ്രശാന്ത് മാമ്പുള്ളി സംവിധാനം ചെയ്ത് 2009 ൽ പുറത്തിറങ്ങിയ ഒരു മലയാളചലച്ചിത്രമാണ് ഭഗവാൻ. മോഹൻലാൽ, ലക്ഷ്മി ഗോപാലസ്വാമി, ഡാനിയൽ ബാലാജി തുടങ്ങിയവരാണ് പ്രധാന അഭിനേതാക്കൾ. ഈ ചലച്ചിത്രത്തിന്റെ മുഴുവൻ ചിത്രീകരണവും 19 മണിക്കൂറുകൾക്കുള്ളിൽ നിർവ്വഹിച്ചു എന്നുള്ളതിനാലാണ് ഈ ചിത്രം പ്രശസ്തമായത്. തീവ്രവാദത്തിനെതിരായുള്ള സന്ദേശമാണ് ഈ ചിത്രം നൽകുന്നത്. 9am നും 11am നും ഇടക്ക്, ഒരു ആശുപത്രി പിടിച്ചെടുക്കുന്ന തീവ്രവാദി സംഘത്തിനെതിരെ ഡോ.ബാലഗോപാൽ നടത്തുന്ന പോരാട്ടമാണ് ഈ ചിത്രത്തിൽ പറയുന്നത്. ആറ് വ്യത്യസ്ത ലൊക്കേഷനുകളിൽ ഒരേ സമയത്തായാണ് ഈ ചിത്രം ചിത്രീകരിച്ചിരിക്കുന്നത്. ഇതിന്റെ ചിത്രീകരണത്തിനായി ഏഴ് ക്യാമറകൾ ഉപയോഗിച്ചു. 12 മണിക്കൂറിനുള്ളിൽ ചിത്രീകരണം പൂർത്തിയാക്കാനാണ് ഉദ്ദേശിച്ചിരുന്നതെങ്കിലും അപ്രതീക്ഷിതമായി പെയ്ത മഴമൂലം ചിത്രീകരണം കുറച്ച് നേരത്തേക്ക് തടസ്സപ്പെട്ടു. സംവിധായകനായ പ്രശാന്ത് മാമ്പുള്ളിയുടെ സഹായത്തിന് നാല് സഹസംവിധായകരും ഏഴ് സംവിധാന സഹായികളും ഉണ്ടായിരുന്നു. ഈ ചിത്രത്തിന്റെ ഛായാഗ്രാഹകനായിരുന്ന ലോകനാഥന് 18 സഹായികളും ഉണ്ടായിരുന്നു.

## അഭിനേതാക്കൾ
* മോഹൻലാൽ - ഡോ. ബാലഗോപാൽ
* ഡാനിയൽ ബാലാജി - സൈഫുദ്ദീൻ
* ലക്ഷ്മി ഗോപാലസ്വാമി - പ്രിയ
* ശിവജി ഗുരുവായൂർ - സക്കറിയ തോമസ്, കേരള ആഭ്യന്തര മന്ത്രി
* ഇബ്രാഹിം കുട്ടി - ഡോക്ടർ
* ലെന - മരിയ (ഹെഡ് നേഴ്സ്)
* ശ്രീജിത്ത് രവി - ആഭ്യന്തര മന്ത്രിയുടെ പി.എ.
* സുധീഷ് - അറ്റൻഡർ ദിനേശൻ

## അവലംബം

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
ഗൂഗിൾ നെക്സസ് 4

ആൻഡ്രോയിഡ് ഓപ്പറേറ്റിംഗ് സിസ്റ്റം അടിസ്ഥാനമാക്കി ഗൂഗിൾ പുറത്തിറക്കിയ ഒരു സ്മാർട്ട് ഫോൺ ആണ്‌ **നെക്സസ് 4**. ഗൂഗിളിനു വേണ്ടി എൽ. ജി. ഇലക്ടോണിക്സ് നിർമ്മിക്കുന്ന ഈ സ്മാർട്ട് ഫോൺ 2012 നവംബർ 13 മുതൽ ലഭ്യമായിത്തുടങ്ങി. ഗൂഗിളിന്റെ നെക്സസ് ഫോണിന്റെ ശ്രേണിയിൽ നാലാമത്തെ പതിപ്പാണ്‌ ഗ്യാലക്സി നെക്സസ്.  നെക്സസ് വൺ, നെക്സസ് എസ്, ഗ്യാലക്സി നെക്സസ് എന്നിവയാണ് ഇതിനു മുൻപ് ഗൂഗിൾ പുറത്തിറക്കിയ നെക്സസ് ഫോണുകൾ.

ആൻഡ്രോയിഡ് ഓപ്പറേറ്റിംഗ് സിസ്റ്റത്തിന്റെ ജെല്ലി ബീൻ പതിപ്പാണ്‌ ഈ ഫോണിൽ ഗൂഗിൾ ഉപയോഗിച്ചിരിക്കുന്നത്. ഈ ഓപ്പറേറ്റിംഗ് സിസ്റ്റം പതിപ്പുപയോഗിച്ച ആദ്യത്തെ ഫോണാണിത്. 360 ഡിഗ്രീ ഫോട്ടോ എടുക്കാൻ കഴിയുന്ന ഫോട്ടോ സ്പിയർ എന്ന സങ്കേതം ആൻഡ്രോയിഡിന്റെ ഈ പതിപ്പിലാണ് പുറത്തിറക്കിയത്. വയർലെസ് ചാർജിങ്, 8മെ.പി. ക്യാമറ, വളരെ വേഗതകൂടിയ പ്രൊസസ്സർ, ജെല്ലിബീൻ തുടങ്ങിയവയാണ് ഈ ഫോണിന്റെ മേന്മകൾ. മറ്റ് നെക്സസ് ഫോണുകളിൽനിന്നു വിഭിന്നമായി ഇതിന്റെ പുറകുവശം ഗ്ലാസ്സുകൊണ്ടാണ് നിർമിച്ചിരിക്കുന്നത്. ബാറ്ററി അഴിച്ചെടുക്കാൻ പറ്റില്ല, മുഴുവൻ LTE പിന്തുണ ഇല്ലായ്മ എന്നിവ ഈ ഫോണിന്റെ കുറവുകളായി വിലയിരുത്തപ്പെടുന്നു.

ഗൂഗിൾ നെക്സസ് 5 ആണ് ഇതിനു ശേഷം ഗൂഗിൾ പുറത്തിറക്കിയ നെക്സസ് ശ്രേണിയിലുള്ള സ്മാർട്ട് ഫോൺ.നെക്സസ് 4 ഹാർഡ്‌വെയറിന്റെ ഗുണനിലവാരത്തെയും പ്രകടനത്തെയും പ്രശംസിച്ച വിമർശകരിൽ നിന്ന് നെക്സസ് 4 പൊതുവെ നല്ല അവലോകനങ്ങൾ നേടി. മറ്റ് ഹൈ-എൻഡ്/ഫ്ലാഗ്ഷിപ്പ് സ്‌മാർട്ട്‌ഫോണുകളെ അപേക്ഷിച്ച് താരതമ്യേന കുറഞ്ഞ വിലയിൽ പുറത്തിറക്കിയ ആദ്യത്തെ ഗൂഗിൾ നെക്‌സസ് ഉപകരണം കൂടിയാണിത്, ഇത് അപ്രതീക്ഷിതമായി ഉയർന്ന ഡിമാൻഡിനും വിതരണ ക്ഷാമത്തിനും കാരണമായി.
## ചരിത്രം
### അനാച്ഛാദനം
ന്യൂയോർക്ക് സിറ്റിയിൽ ഒരു പ്രസ് ഇവന്റിൽ ഗൂഗിൾ നെക്സസ് 4 അവതരിപ്പിക്കുമെന്ന് പ്രതീക്ഷിച്ചിരുന്നു. എന്നിരുന്നാലും, സാൻഡി ചുഴലിക്കാറ്റ് കാരണം ഇവന്റ് റദ്ദാക്കി, നെക്സസ് 4 (Android 4.2, നെക്സസ് 10 ടാബ്‌ലെറ്റ്, സെല്ലുലാർ നെറ്റ്‌വർക്ക് പിന്തുണയുള്ള നെക്സസ് 7 എന്നിവയ്‌ക്കൊപ്പം) 2012 ഒക്ടോബർ 29-ന് ഒരു പത്രക്കുറിപ്പിലൂടെ ഗൂഗിൾ അനാച്ഛാദനം ചെയ്തു. 2012 നവംബർ 13-നായിരുന്നു റിലീസ്.
## അവലംബം


വർഗ്ഗം:ആൻഡ്രോയ്ഡ് ഉപകരണങ്ങൾ
വർഗ്ഗം:ഗൂഗിൾ
വർഗ്ഗം:സ്മാർട്ട് ഫോണുകൾ
റാഹത്ത് ഫത്തേ അലി ഖാൻ

പ്രധാനമായും കവ്വാലി ശൈലിയിലുള്ള ഗാനങ്ങളിലൂടെ പ്രശസ്തനായ ഒരു പാകിസ്താനി ഗായകനാണ് **റാഹത്ത്  ഫത്തേ അലി ഖാൻ** () എന്ന **റാഹത്ത്  നുസ്രത്ത് ഫത്തേ അലി ഖാൻ**.  കവ്വാലിയേക്കൂടാതെ ഗസലുകളും ലളിതഗാനങ്ങളും ആലപിക്കുന്ന ഇദ്ദേഹം പാകിസ്താനി സിനിമകളിലും, ഹിന്ദി സിനിമകളിലും അനേകം ഗാനങ്ങൾ ആലപിച്ചിട്ടുണ്ട്.

പാകിസ്താനിലെ പഞ്ചാബ് പ്രവിശ്യയിലെ ഫൈസലാബാദിൽ 1974-ൽ സംഗീത പാരമ്പര്യമുള്ള കുടുംബത്തിൽ ഫാറൂഖ് ഫത്തേ അലിഖാന്റെ മകനായി ജനിച്ചു. റാഹത്ത് കവ്വാലി സംഗീതപഠനം ആരംഭിക്കുന്നത് അമ്മാവനായ നുസ്രത്ത് ഫത്തേ അലിഖാനിൽ നിന്നുമാണ്. മൂന്നാം വയസ്സിൽ പിതാവിന്റേയും അമ്മാവന്റേയും കൂടെ പാടി തുടങ്ങിയ റാഹത്ത്; ഒൻപതു വയസുള്ളപ്പോൾ മുത്തച്ഛന്റെ ചരമവാർഷികത്തിനാണ് അരങ്ങേറ്റം കുറിക്കുന്നത്.

## അവലംബം


വർഗ്ഗം:ചലച്ചിത്രപിന്നണിഗായകർ
വർഗ്ഗം:1973-ൽ ജനിച്ചവർ
വർഗ്ഗം:പാകിസ്താനി ചലച്ചിത്ര ഗായകർ
താപസംദീപ്തി

ഒരേ നിലയിൽ ചൂടുകൊടുത്തുകൊണ്ട് പദാർഥത്തിന്റെ താപനില ക്രമമായി ഉയർത്തുമ്പോൾ കാണപ്പെടുന്ന പ്രകാശ പ്രസരണത്തിനാണ് **താപസംദീപ്തി** എന്നു പറയുന്നത്. പരൽ രൂപത്തിലുള്ള ചില ധാതുക്കളിലാണ് പ്രധാനമായും താപസംദീപ്തി എന്ന പ്രതിഭാസം കാണപ്പെടുന്നത്.

## അവലംബം



വർഗ്ഗം:ഭൗതികശാസ്ത്രം
പി.സി. ദേവസ്യ

1980ൽ "ക്രിസ്തുഭാഗവതം" എന്ന സംസ്കൃത മഹാകാവ്യത്തിന് മികച്ച സംസ്കൃത കൃതിയ്ക്കുള്ള കേന്ദ്ര സാഹിത്യ അക്കാദമി പുരസ്കാരവും 1993ൽ സമഗ്രസംഭാവനയ്ക്കുള്ള കേരള സാഹിത്യ അക്കാദമി പുരസ്കാരവും നേടിയ സംസ്കൃത - മലയാളസാഹിത്യകാരനാണ് **മഹാകവി പ്രൊഫസർ പി.സി. ദേവസ്യ** കവിയും സംസ്കൃത പണ്ഡിതനുമായിരുന്ന പ്രൊഫസർ ദേവസ്യ കവിത, കഥ, ഉപന്യാസം, വ്യാകരണം എന്നീ മേഖലകളിലെ കൃതികളിലൂടെ മലയാളത്തിലും സംസ്കൃതത്തിലും തന്റെ വ്യക്തിമുദ്ര പതിപ്പിച്ചു. വിശ്വസംസ്കൃതപ്രതിഷ്ഠാനം പണ്ഡിതരത്നം പുരസ്കാരം നൽകി ആദരിച്ചിട്ടുണ്ട്.

## ജീവിതരേഖ
1906 മാർച്ച് 24ന് ഇപ്പോഴത്തെ കോട്ടയം ജില്ലയിലെ കുടമാളൂരിൽ ജനിച്ചു. മദ്രാസ് സർവകലാശാലയിൽ നിന്ന് മലയാളത്തിലും സംസ്കൃതത്തിലും എം.എ. ബിരുദം നേടി. തൃശൂർ സെന്റ് തോമസ് കോളജിൽ മലയാളം അധ്യാപകനായാണ് ഔദ്യോഗികജീവിതമാരംഭിച്ചത്. പിന്നീട് തേവരസേക്രഡ് ഹാർട്ട് കോളജിലും തിരുവനന്തപുരം മാർ ഇവാനിയോസ് കോളജിലും അദ്ധ്യാപകനായി പ്രവർത്തിച്ച അദ്ദേഹം 1966ൽ ഔദ്യോഗിക ജീവിതത്തിൽ നിന്നും വിരമിച്ചു. എം.പി. പോളിന്റെ കേരളം മാസികയുടെയും ജയഭാരതം മാസികയുടെയും പത്രാധിപരായിരുന്നു.

2006 ഒക്ടോബർ 10നു നൂറുവയസിൽ അദ്ദേഹം അന്തരിച്ചു.
## പ്രധാനകൃതികൾ

*ക്രിസ്തുഭാഗവതം
*ഗിരിഗീത
*ഭാരതശില്പികൾ 
*പതിമൂന്നു കഥകൾ
*പോലീസ് കഥകൾ (നാലുഭാഗങ്ങൾ)   
*ബാലനഗരം 
*വേതാളകഥകൾ
*ജനകീയകാവ്യം 
*കർഷകഗീതം 
*വാല്മീകിയുടെ ലോകത്തിൽ
*രാജനീതി 
*മതം ഇരുപതാം ശതകത്തിൽ 
*മരുഭൂമിയിലെ ഗർജിതം
*ശബ്ദങ്ങളും രൂഢാർത്ഥങ്ങളും
*കഥാസരിത്‍സാഗരം (വിവർത്തനം)

പുരസ്ക്കാരങ്ങൾ

## [[പണ്ഡിതരത്നം ]] ബിരുദം - [[വിശ്വസംസ്കൃത പ്രതിഷ്ഠാനം ]] - കേരളം .
*കേരള സാഹിത്യ അക്കാദമി പുരസ്കാരം (1993 - സമഗ്രസംഭാവന)
*കേന്ദ്ര സാഹിത്യ അക്കാദമി പുരസ്കാരം (1980 - ക്രിസ്തുഭാഗവതം എന്ന സംസ്കൃത മഹാകാവ്യത്തിന്) 
*മികച്ച സംസ്കൃതപണ്ഡിതനുള്ള രാഷ്ട്രപതിയുടെ പുരസ്കാരം
*ശ്രീശങ്കര പുരസ്കാരം 
*മഹാറാണി സേതുപാർവതീഭായി പുരസ്കാരം 
*പ്രൊഫസർ എം.എച്ച്. ശാസ്ത്രികൾ പുരസ്കാരം

## അവലംബം


വർഗ്ഗം:ഇന്ത്യൻ കവികൾ
വർഗ്ഗം:സംസ്കൃത കവികൾ
വർഗ്ഗം:പത്രാധിപർ
വർഗ്ഗം:മലയാളകവികൾ
വർഗ്ഗം:1906-ൽ ജനിച്ചവർ
ആറ്റുമണൽക്കോഴി

**ആറ്റുമണൽക്കോഴി**യുടെ  ഇംഗ്ലീഷിലെ പേർ  **Little Ringed Plover**  എന്നും ശാസ്ത്രീയ നാമം *Charadrius dubius*  എന്നുമാണ്.
## വിവരണം

മുകൾ വശവും ചിറകും ചാര-ബ്രൌൺ നിറമാണ്. വെളുത്ത വയറും നെഞ്ചും. കഴുത്തിൽ കറുത്ത വരയുണ്ട്. തൊപ്പി കറുപ്പാണ്. വെളുത്ത നെറ്റിയുണ്ട്. കണ്ണിനു ചുറ്റും കറുത്ത നിറമുണ്ട്, അതിനുമുകളിൽ വെളുപ്പും. നീളം കുറഞ്ഞ ഇരുണ്ട കൊക്കുണ്ട്. കാൽവിരലുകൾക്കിടയിൽ പാടയുണ്ട്.

ചെളിപ്രദേശങ്ങളിളാണ് ഇര തേടുന്നത്. പ്രാണികളും പുഴുക്കളുമാണ് ഭക്ഷണം.

## പ്രജനനം

ശുദ്ധജലമുള്ളിടങ്ങളിൽ വെളിമ്പ്രദേശത്താണ് മുട്ടയിടുന്നത്. യൂറോപ്പിലും ഏഷ്യയിലും ഇത് നദിക്കരയിലാണ്. ആണും പെന്നും മാറി മാറി അടയിരിയ്ക്കും. 

## അവലംബം
ഇറാഖ്-കുവൈറ്റ് യുദ്ധം

1990 ഓഗസ്റ്റ് രണ്ടിന്, ഇറാഖ് കുവൈറ്റിലേക്ക് അധിനിവേശശ്രമം നടത്തുകയുണ്ടായി. ഇതിന്റെ ഭാഗമായി രണ്ടു ദിവസം നീണ്ടു നിന്ന **കുവൈറ്റ്-ഇറാഖ്** യുദ്ധം പൊട്ടിപ്പുറപ്പെടുകയും, യുദ്ധാവസാനത്തിൽ ഇറാഖ് കുവൈറ്റിനെ കീഴടക്കുകയും ചെയ്തു. ഒരു ലക്ഷത്തോളം വരുന്ന ഇറാഖി പട്ടാളക്കാർ എഴുന്നൂറ് യുദ്ധ ടാങ്കുകളുടെ അകമ്പടിയോടെയാണ് കുവൈറ്റിലേക്കുള്ള അധിനിവേശം ആരംഭിച്ചത്.  ചെറിയ സൈനികശേഷിയുള്ള കുവൈറ്റിനെ കീഴ്പ്പെടുത്താൻ ഇറാഖിന് വളരയെധികം ക്ലേശിക്കേണ്ടി വന്നില്ല.

ഇറാഖ് പ്രസിഡന്റ് സദ്ദാം ഹുസൈൻ കുവൈറ്റിൽ ഒരു താൽക്കാലിക സർക്കാർ നടപ്പിൽ വരുത്തി. കുവൈറ്റ് അധിനിവേശത്തിൽ മറ്റേതെങ്കിലും രാജ്യങ്ങൾ സൈനികമായി ഇടപെട്ടാൽ കുവെറ്റ് ഒരു ശവപ്പറമ്പായി മാറുമെന്ന് സദ്ദാം ഹുസ്സൈൻ മുന്നറിയിപ്പു നൽകിയിരുന്നു. നിരവധി വിദേശികളെ അറസ്റ്റ് ചെയ്തു മനുഷ്യകവചങ്ങളായി വച്ചുകൊണ്ടായിരുന്നു ഇറാഖ് പ്രസിഡന്റിന്റെ മുന്നറിയിപ്പ്. 200 പേർ യുദ്ധത്തിൽ കൊല്ലപ്പെട്ടു എന്നു കണക്കാക്കുന്നു. കുവൈറ്റ് ഭരണാവകാശി, അയൽ രാജ്യമായ സൗദി അറേബ്യയിലേക്ക് പലായനം ചെയ്തു.

കുവൈറ്റിൽ നിന്നും യാതൊരു ഉപാധികളും കൂടാതെ പിൻമാറാനുള്ള ഐക്യരാഷ്ട്ര സഭാ സുരക്ഷാ സമിതിയുടെ അന്ത്യശാസനങ്ങളെല്ലാം ഇറാഖ് തള്ളിക്കളഞ്ഞു. ലോകരാജ്യങ്ങൾ ഒന്നു ചേർന്ന് ഇറാഖിനെതിരേ നടപടിയെടുക്കാൻ തീരുമാനമെടുക്കുയും, വിവിധ രാജ്യങ്ങളുടെ സൈന്യങ്ങൾ മേഖലയിൽ തമ്പടിക്കുകുയും ചെയ്തു. ഓപ്പറേഷൻ ഡെസർട്ട് സ്റ്റോം എന്നറിയപ്പെട്ട സൈനിക നടപടിയിലൂടെ വിവിധ രാജ്യങ്ങളുടെ സഖ്യസേന കുവൈറ്റിനെ ഇറാഖിന്റെ കയ്യിൽ നിന്നും മോചിപ്പിച്ചു.

## പശ്ചാത്തലം
ലോകത്തിൽ ക്രൂഡ് ഓയിൽ കരുതൽ ശേഖരത്തിന്റെ 10ശതമാനത്തോളം കുവൈറ്റിന്റെ കയ്യിലാണ്. കുവൈറ്റിന്റെ സമ്പദ് വ്യവസ്ഥ പ്രധാനമായും എണ്ണയെ അടിസ്ഥാനമാക്കിയുള്ളതാണ്. കുവൈറ്റ് മൊത്ത ആഭ്യന്തര ഉത്പാദനത്തിന്റെ 60 ശതമാനത്തോളം എണ്ണയിലൂടെയാണ് ലഭ്യമാവുന്നത്.

## അവലംബം

വർഗ്ഗം:യുദ്ധങ്ങൾ
ചൈനീസ് ഭരണഘടന

ചൈനയുടെ ജനാധിപത്യ റിപബ്ലിക് രണഘടനയുടെ ആദ്യ രൂപം 1954ലാണ് നിലവിൽ വന്നത്. ചൈനയുടെ ആദ്യ പ്രസിഡന്റ്‌ ആയിരുന്ന ഹുവാ-ഹോ-ഫിനിയാണ് ആദ്യ ഭരണഘടനാ ശിൽപി. അതിനെ ഒന്നാം ഹുആ ഭരണഘടനയെന്നു  അറിയപ്പെടുന്നു. ജനാധിപത്യപരമായ ആ ജനകീയ ഭരണഘടനയിലെ അപാകതകൾ കാരണം അത് പിൻവലിക്കുകയും 1975'ൽ അദ്ദേഹം തന്നെ വെറൊരു ഭരണഘടനക്ക് രൂപം നൽകി. അതിനെ രണ്ടാം ഹുആ ഭരണഘടനയെന്നു  അറിയപ്പെടുന്നു. ഹുആയുടെ രണ്ടാം ഭരണഘടനയും ഒരു തികഞ്ഞ പരാജയമാണെന്ന് മുദ്രകുത്തി 1978'ൽ ഡെൻ-സിയോ-പിങ്ങിന്റെ നേതൃത്തത്തിൽ മൂന്നാം ഭരണഘടന നിലവിൽ വന്നു. ആ ഭരണഘടനയാണ് ഒന്നാം ഡെൻ ഭരണഘടനയെന്നു  അറിയപ്പെടുന്നത്. ചൈനയിലെ സംസ്കാരിക വിപ്ലവാനന്തര പ്രവർത്തനത്തിന്റെ ഭാഗമായി ആ ഭരണഘടന അതിന്റെ ശിൽപിയായ ഡെൻ തന്നെ അസാധുവാക്കുകയും 1982 ഡിസംബർ 4'ന് ഒരു പുതിയ ഭരണഘടന നിർദ്ദേശിക്കുകയും ആ നിർദ്ദേശം അംഗീകരിക്കപ്പെടുകയും ചെയ്തു. 1982-ലെ ഭരണഘടനയാണ് ഇന്നും ചൈനയിൽ നിലവിലുള്ളത്. 2004-ൽ ചൈനീസ് ഭരണഘടനയിൽ ഭേദഗതി വരുത്തുകയും ചെയ്തു. 136 അർട്ടികളുകൾഉള്ള ചൈനീസ് ഭരണഘടനയിൽ അവസാനത്തെ ആർട്ടിക്കിൾ 2004 മാർച്ച്‌ 22-നാണ് എഴുത്തി ചേർത്തത്. 

## ഭരണഘടനയുടെ പ്രത്യേകതയും നിലവിൽവന്ന വർഷവും
 
# ആദ്യ  ചൈനീസ് ഭരണഘടന (ഒന്നാം  ഹുആ ഭരണഘടന)  - 1954
# രണ്ടാം ചൈനീസ് ഭരണഘടന (രണ്ടാം  ഹുആ ഭരണഘടന) - 1975
# മൂന്നാം ചൈനീസ് ഭരണഘടന (ഒന്നാം ഡെൻ ഭരണഘടന) - 1978
# നാലാം ചൈനീസ് ഭരണഘടന (രണ്ടാം ഡെൻ ഭരണഘടന) - 1982 ഡിസംബർ 4

## അവലംബം

## പുറം കണ്ണികൾ
*English version of the Constitution of People's Republic of China (Adopted in 1982)
*Government of China website in English: The Constitution 

വർഗ്ഗം:ഭരണഘടനകൾ
വർഗ്ഗം:രാജ്യങ്ങളുടെ ഭരണഘടനകൾ
1,000,000,000

999,999,999 നും 1,000,000,001 നും ഇടയ്ക്കുള്ള എണ്ണൽ സംഖ്യയാണ് **1,000,000,000** (ഒരു **ബില്ല്യൺ**). സയന്റിഫിക്ക് നൊട്ടേഷനിൽ ഇത് "1 × 109" എന്നാണ് എഴുതുന്നത്. 

മുൻകാലത്ത് ബ്രിട്ടീഷ് ഇംഗ്ലീഷിൽ (എന്നാൽ അമേരിക്കൻ ഇംഗ്ലീഷിലല്ല), ബില്ല്യൺ എന്ന പദം ആയിരം കോടിയെ (1,000,000,000,000) സൂചിപ്പിക്കാനായിരുന്നു ഉപയോഗിച്ചിരുന്നത്. എന്നാൽ ഇന്ന് വ്യാപകമായി നൂറു കോടിയെ (1,000,000,000) സൂചിപ്പിക്കാനാണ് ബില്യൺ എന്ന പദം ഉപയോഗിക്കുന്നത്.

## അവലംബം


വ:സംഖ്യകൾ - അപൂർണ്ണലേഖനങ്ങൾ
വർഗ്ഗം:പൂർണ്ണസംഖ്യകൾ
സ്റ്റാൻലി കാ ഡബ്ബ

അമോൽ ഗുപ്ത രചനയും സംവിധാനവും നിർമ്മാണവും നിർവ്വഹിച്ച് 2011 മേയ് 13-ന് പുറത്തിറങ്ങിയ ഹിന്ദി ചലച്ചിത്രമാണ് ***സ്റ്റാൻലി കാ ഡബ്ബ*** (ഹിന്ദി: स्टैनली का डब्बा) 
ദിവ്യ ദത്ത, പാർതോ ഗുപ്ത, ദിവ്യ ജഗദേൽ, രാജ് സുഷി, അമോൽ ഗുപ്ത എന്നിവർ പ്രധാനവേഷങ്ങൾ ചെയ്തിരിക്കുന്നു. നിരൂപകശ്രദ്ധപിടിച്ചുപറ്റിയ ചിത്രം സാമ്പത്തികമായും വിജയമായിരുന്നു
.
## നിർമ്മാണം
താരെ സമീൻ പറിനു ശേഷം അമോൽ ഗുപ്ത നിർമ്മിച്ച ലോബജറ്റ് ചിത്രമാണ് സ്റ്റാൻലി കാ ഡബ്ബ. മുംബെയിലെ ഒരു സ്കൂളിൽ ഒരു അധ്യയനവർഷത്തിലെ ശനിയാഴ്ചകളിൽ നടന്ന ശില്പശാലകളിൽ നിന്നാണ് ഈ സിനിമ നിർമ്മിക്കപ്പെട്ടത്. കാനൺ EOS 7D ഉപയോഗിച്ചാണ് ചിത്രീകരണം നടന്നത്. 170-ലധികം വിദ്യാർത്ഥികൾ അഭിനയിച്ച ഈ ചിത്രം, പൂർത്തിയായ ശേഷം കരൺ ജോഹറിന്റെ സഹായത്തോടെ ഫോക്സ് സ്റ്റാർ സ്റ്റുഡിയോ വിതരണമേറ്റെടുത്തു.
## അഭിനയിച്ചവർ

* ദിവ്യ ദത്ത (ഇംഗ്ലീഷ് ടീച്ചർ റോസി)
* ദിവ്യ ജഗദേൽ (സയൻസ് ടീച്ചർ മിസ്സിസ് അയ്യർ)
* രാജ് സുഷി (ചരിത്രാധ്യാപകൻ രാജേന്ദ്രനാഥ് സുഷി)
* ആദിത്യ ലഖിയ (പ്യൂൺ)
* രാഹുൽ സിങ് (പ്രിൻസിപ്പാൾ)
* ശിവ് സുബ്രഹ്മണ്യം (ഗണിതാധ്യാപകൻ)
* കാദംബരി ശാന്തശ്രീ (ആർട്ട് ടീച്ചർ)
* അമോൽ ഗുപ്ത (ഹിന്ദി ടീച്ചർ)
* ശശാങ്ക് ഷിൻഡെ
* പാർതോ ഗുപ്ത (സ്റ്റാൻലി ഫെർണാണ്ടസ്)
## ഗാനങ്ങൾ
അമോൽ ഗുപ്തയുടെ വരികൾക്ക് സംഗീതം നൽകിയത് ഹിതേഷ് സോണിക്.

## അവലംബം

വർഗ്ഗം:2011-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
വർഗ്ഗം:കുട്ടികളുടെ ചലച്ചിത്രങ്ങൾ
വിവാഹിത

എ എൽ എസ് പ്രൊഡക്ഷൻസിന്റെ ബാനറിൽ എ.എൽ. ശ്രീനിവാസൻ നിർമിച്ച മലയാളചലച്ചിത്രമാണ് **വിവാഹിത**.  1970 സെപ്റ്റംബർ 11-ന് കേരളത്തിൽ പ്രദർശനം തുടങ്ങിയ ഈ ചിത്രം വിതരണം ചെയ്തത് ജിയോ പിക്ചേഴ്സാണ്.

## അഭിനേതക്കൾ
*സത്യൻ
*പ്രേം നസീർ
*ടി.എസ്. മുത്തയ്യ
*പത്മിനി
*അടൂർ ഭാസി
*മുതുകുളം രാഘവൻ പിള്ള
*ജയഭാരതി
*ഷീല
*കവിയൂർ പൊന്നമ്മ
*മൈഥിലി

## പിന്നണിഗായകർ
*കെ.ജെ. യേശുദാസ്
*പി. മാധുരി
*പി. സുശീല

## അണിയറശില്പികൾ
*ബാനർ - എ എൽ എസ് പ്രൊഡക്ഷൻസ്
*കഥ -  തോപ്പിൽ ആന്റൊ
*തിരക്കഥ, സംഭാഷണം - തോപ്പിൽ ഭാസി
*സംവിധാനം - എം. കൃഷ്ണൻ നായർ
*നിർമ്മാണം - എ.എൽ. ശ്രീനിവാസൻ
*ഛായാഗ്രഹണം - വി. ശെൽ‌വരാജ്
*ചിത്രസംയോജനം - വി. പി. കൃഷ്ണൻ
*കലാസംവിധാനം - രാധാകൃഷ്ണൻ
*ഗാനരചന - വയലാർ രാമവർമ്മ
*സംഗീതം - ജി. ദേവരാജൻ

## ഗാനങ്ങൾ
*സംഗീതം - ജി. ദേവരാജൻ
*ഗാനരചന - വയലാർ രാമവർമ്മ

    
## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് വിവാഹിത

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ

വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ
വർഗ്ഗം:തോപ്പിൽ ഭാസി കഥയെഴുതിയ ചലച്ചിത്രങ്ങൾ
നരേഷ് അയ്യർ

ഒരു ചലച്ചിത്രപിന്നണിഗായകനാണ് **നരേഷ് അയ്യർ**. 2006 ൽ പുറത്തിറങ്ങിയ ഹിന്ദി ചലച്ചിത്രമായ  രംഗ് ദേ ബസന്തിയിലെ *രൂബരൂ* എന്നഗാനത്തിന് ഏറ്റവും നല്ല പിന്നണിഗായകനുള്ള ദേശിയ പുരസ്കാരവും പുതുമുഖ ഗായകനുള്ള ആർ.ഡി. ബർമ്മൻ ഫിലിംഫെയർ പുരസ്കാരവും നേടിയിട്ടുണ്ട്.

വർഗ്ഗം:മികച്ച ഗായകനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:1981-ൽ ജനിച്ചവർ
പാങ്കളി നാടോടിനാടകം

പാലക്കാട് ജില്ലയിൽ മാത്രം കാണപ്പെടുന്ന ഒരു നാടോടിനാടകമാണ് **പാങ്കളി**. പൊറാട്ടുനാടകത്തിന്റെ ഒരു വകഭേദമാണിത്.

കോമാളി, പൂക്കാരി, മണ്ണാൻ, മണ്ണാത്തി, തെട്ടിയൻ, തെട്ടിച്ചി, കുറവൻ, കുറത്തി എന്നിവരാണ് പ്രധാനകഥാപാത്രങ്ങൾ. സാധാരണ നാടകത്തിലെ സംവിധായകനു പകരം ഇവിടെ സംവിധാനം നിർവഹിക്കുന്നത് കോമാളിയാണ്. കോമാളിയാണ് നാടകത്തില് ആദ്യന്തം നിറഞ്ഞുനിൽക്കുന്നത്. ഇതിലെ കഥാപാത്രങ്ങളെല്ലാം വ്യത്യസ്ത നാടുകളെയാണ് പ്രതിനിധികരിക്കുന്നത്. പൂക്കാരി പളനിക്കാരിയാണ്. മണ്ണാനും മണ്ണാത്തിയും എണ്ണപ്പാടത്തുനിന്നാണ്. ആനമലകോടങ്കിയിൽ നിന്നാണ് തെട്ടിയനും തെട്ടിച്ചിയും വരുന്നത്. കുറത്തി തിരുവനന്തപുരത്തുനിന്നും കുറവൻ കോട്ടയത്തുനിന്നുമാണ് വരുന്നത്. ഇത് പ്രധാനമായും ആസ്വദനം മാത്രം ലക്ഷ്യമാക്കിയുള്ളതാണ്.
## അവലംബം
പി.വി. രാധാകൃഷ്ണ പിള്ള

ബഹ്റൈനിലെ ഭാരതീയരായ പ്രവാസികളുടെ നിരവധി സംഘടനകളുടെയും സ്ഥാപനങ്ങളുടെയും ഭാരവാഹിയാണ് **പി.വി. രാധാകൃഷ്ണ പിള്ള**.  പ്രവാസി ഭാരതീയ പുര്സകാരം നേടിയിട്ടുണ്ട്. ബഹ്റൈൻ കേരളീയ സമാജം പ്രസിഡന്റാണ്.
## ജീവിതരേഖ
മാവേലിക്കര 'ലക്ഷ്മീനിലയ'ത്തിൽ വാസുദേവൻ പിള്ളയുടെയും സരസമ്മയുടെയും മകനാണ്. ബഹ്‌റൈൻ സർക്കാറിലെ വൈദ്യുതി മന്ത്രാലയത്തിൽ എൻജിനീയറായി ജോലി ചെയ്യുന്നു.
കേരള സംഗീത നാടക അക്കാദമിയുടെ സെന്റർ ബഹ്‌റൈനിൽ സ്ഥാപിക്കാനുള്ള ശ്രമങ്ങൾക്ക് നേതൃത്ത്വം നൽകി.
## പുരസ്കാരങ്ങൾ
*പ്രവാസി ഭാരതീയ പുരസ്കാരം (2013)
## അവലംബം


വർഗ്ഗം:പ്രവാസി ഭാരതീയ പുരസ്കാരം നേടിയവർ
ഈറ്റപൊളപ്പൻ

__NOTOC__

**ഈറ്റപൊളപ്പൻ**, ഇംഗ്ലീഷിലെ പേര്  **Blyth's Reed Warbler** എന്നാണ്. ശാസ്ത്രീയ നാമം *Acrocephalus dumetorum* എന്നുമാണ്.
ബ്രിട്ടീഷ് ജന്തുശാസ്ത്രജ്ഞൻ എഡ്വാർഡ് ബ്ലിത്തിന്റെ ബഹുമാനാർത്ഥമാണ് ഈ പേര്.
ഇവ തണുപ്പുകാലത്ത്ഭാരതം, ശ്രീലങ്ക എന്നിവിടങ്ങളീലേക്ക് ദേശാടനം നടത്താറുണ്ട്. ചപ്പുചവറുകളിലാണ് സാധാരണ കാണുന്നത്. ചതുപ്പുകളിൽ ഇവയെ കാണാറില്ല. പ്രാണികളും ചെറുപഴങ്ങളുമാണ് ഭക്ഷണം

## പ്രജനനം
ഇവ ഏഷ്യ, യൂറോപ്പിന്റെ കിഴക്കേ അറ്റം എന്നിവിടങ്ങളിലാണ് പ്രജനനം നടത്തുന്നത്. കുറ്റിച്ചെടികൾക്കിടയിലാണ് കൂടു് ഉണ്ടാക്കുന്നത്. 4-6 വരെ മുട്ടകളിടും.

## രൂപവിവരണം
12.5 സെ.മീ മുതൽ 14 സെ.മീ വരെ നീളാം കാണും. മുകൾ വശം തവിട്ടുകലർന്ന കറുപ്പുനിറം. അടിവശം നരച്ചതാണ്.
പൂവനും പിടയും കാഴ്ചയിൽ ഒരുപോലെയാണ്.
## അവലംബം

## പുറത്തേക്കുള്ള കണ്ണികൾ
താര (ചലച്ചിത്രം)

എക്സൽ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് **താര**.  ഈചിത്രം 1970 ഡിസംബർ 18-ന് കേരളത്തിൽ പ്രദർശിപ്പിച്ചു തുടങ്ങി.

## അഭിനേതാക്കളും കഥാപാത്രങ്ങളും
*സത്യൻ - ബാലകൃഷ്ണപിള്ള
*പ്രേം നസീർ - വേണുഗോപാലൻ
*ശാരദ - വാസന്തി & താര
*കെ.പി. ഉമ്മർ - ഗോപിനാഥൻ നായർ
*തിക്കുറിശ്ശി സുകുമാരൻ നായർ - കേശവൻ കുട്ടി
*അടൂർ ഭാസി - വേലുപ്പിള്ള
*കോട്ടയം ചെല്ലപ്പൻ - വിക്രമൻ നായർ
*എസ്.പി. പിള്ള - അയ്യപ്പൻ
*ആലുമ്മൂടൻ - പപ്പു
*ജയഭാരതി - ഉഷ
*ആറന്മുള പൊന്നമ്മ - കമലമ്മ
*പങ്കജവല്ലി - മേട്രൺ
*അടൂർ ഭവാനി - സരസ്വതി
*അടൂർ പങ്കജം - ഹോസ്റ്റൽ മേട്രൺ
*വിജയകുമാരി - കാളിക്കുട്ടി.

## പിന്നണിഗായകർ
*ബി. വസന്ത
*കെ.ജെ. യേശുദാസ്
*പി. ജയചന്ദ്രൻ
*പി. ലീല

## അണിയറ ശില്പികൾ
*ബാനർ - എക്സൽ പ്രൊഡക്ഷൻസ്
*കഥ - ശാരംഗപാണി
*സംഭാഷണം - എസ്.എൽ. പുരം സദാനന്ദൻ
*സംവിധാനം - എം. കൃഷ്ണൻ നായർ
*നിർമ്മാണം - എം. കുഞ്ചാക്കോ
*ഗാനരചന -  വയലാർ രാമവർമ്മ
*സംഗീതം - ജി. ദേവരാജൻ

## ഗാനങ്ങൾ
*സംഗീതം - ജി. ദേവരാജൻ
*ഗാനരചന - വയലാർ രാമവർമ്മ

    
## അവലംബം

## ചലച്ചിത്രംകാണാൻ
* "താര (1970)''

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ

വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ

വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി
വർഗ്ഗം:കുഞ്ചാക്കൊ നിർമ്മിച്ച ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
അവനു കിട്ടിയ നിധി

കുട്ടനാടിന്റെ കഥാകാരനെന്ന് അറിപ്പെടുന്ന സാഹിത്യകാരനായ തകഴി ശിവശങ്കരപ്പിള്ളയുടെ ഒരു ചെറുകഥയാണ് **അവനു കിട്ടിയ നിധി**. തകഴിയുടെ മറ്റു കഥകളിലെപോലെ തന്നെ കുട്ടനാട്ടിലെ കർഷകൻറെ ജീവിതവും അവൻ അനുഭവിക്കേണ്ടി വരുന്ന കഷ്ടപ്പാടുകളും ഈ ചെറുകഥയിലും പറയുന്നു. തേവൻ എന്ന പുലയന്റെ ജീവിതമാണ് കഥയുടെ പ്രമേയം. കടുത്രക്കൈമൾ എന്ന ജന്മിയുടെ ആദ്യത്തെ അടിയാനാണു തേവപ്പുലയൻ. അയാളുടെ അഞ്ചുപറ നിലം പതിനായിരംപറയാക്കി ഉയുയർത്തിയത് തേവപ്പുലയന്റെ അധ്വാനമാണ്. എന്നാൽ തേവനുലഭിക്കുന്നത് അവഗണനകൾ മാത്രമാണ്. അവന്റെ കണ്ണുനീർ കാണാൻ അവന്റെ ജന്മിക്ക് സാധിക്കുന്നില്ല. വാർധക്യത്തിൽ തേവവൻ അന്ധനായിത്തീരുന്നു. തേവൻറെ ജീവിതം ഒരു കുട്ടനാടൻ കർഷകൻറെ ജീവിതം തന്നെയാണ്. തേവൻറെ അവസാനകാലം കുട്ടനാടൻ കർഷകരുടെ അവസാനകാലമാണ് സൂചിപ്പിക്കുന്നത്. ഇത്രയെക്കെ കഷ്ടപ്പാടുകൾ അനുഭവിക്കേണ്ടി വരുന്നുണ്ടെങ്കിലും അവർ മുതലാളികളോട് സ്നേഹവും കൂറും ഉള്ളവരായിരിക്കും എന്ന് കഥയുടെ അവസാനം നമുക്കു ബേധ്യമാവുന്നു. പഴയ ജന്മിയുടെ മരണശേഷം അയാളുടെ മകൻ അധികാരം ഏൽക്കുന്നു. അയാൾ കൃഷി നിർത്തുകയും ഭുമി വേറെ ആളുകളെ പാട്ടത്തിനേൽപ്പിക്കയും ചെയ്യുന്നു. അയാൾ തന്റെ കുടിയാന്മാരെയും പിരിച്ചുവിട്ടു. തേവൻറെ മകൻ ഒരു രോഗിയാണ്. അതുമൂലം ആ കുടുംബം പട്ടിണിയാകുന്നു. അവസാനം ഒരു രഹസ്യത്തിന്റെ ചുരുളഴിയുന്നതോടെ കഥ അവസാനിക്കുന്നു. ആ രഹസ്യമെന്തെന്നാൽ തേവപ്പുലയന് ഒരു നിധി കിട്ടി. എന്നാൽ ജന്മി രക്ഷപെടട്ടെ എന്ന് കരുതി അത് അവൻ ജന്മിക്ക് നൽകി. എന്നാൽ അതിന്റെ നന്ദി പോലും അവർ കാണിക്കുന്നില്ല. ഒരു കുടിയാൻ അവന്റെ അവസാനംവരെ ജന്മിയോട് സ്നേഹവും കൂറും ഉള്ളനായിരിക്കുമെന്നും എന്നാൽ അവന് അവഗണനകൾ മാത്രമായിരിക്കും ലഭിക്കുക എന്നും ഈ കഥ ഓർമ്മിപ്പിക്കുന്നു.
പി.വി. വിവേകാനന്ദ്

മദ്ധ്യപൂർവ്വദേശത്തെ പ്രമുഖ മാധ്യമപ്രവർത്തകനായിരുന്നു മലയാളിയായ **പി.വി. വിവേകാനന്ദ്**.മൂന്നരദശാബ്ദക്കാലം ഗൾഫ് മേഖലയിലെ മാധ്യമരംഗത്തും സാമൂഹിക-സാംസ്കാരികരംഗങ്ങളിലും സജീവസാന്നിധ്യമായിരുന്നു അദ്ദേഹം. അമ്മാനിൽ ജോർദാൻ ടൈംസിന്റെയും ഷാർജയിൽ ഗൾഫ് ടുഡേയുടെയും മുഖ്യ പത്രാധിപരായിരുന്ന അദ്ദേഹം, ഗൾഫിൽ മുഖ്യപത്രാധിപ സ്ഥാനത്തെത്തുന്ന ആദ്യ മലയാളിയാണു്.
## ജീവിതരേഖ
പുതുക്കുടി വലിയവീട്ടിൽ രാമൻകുട്ടിയുടെയും നാണിയുടേയും പുത്രനായി 1952ൽ മലപ്പുറം ജില്ലയിലെ കോട്ടക്കൽ ജനിച്ചു. പാലക്കാട് ജില്ലയിലെ ഒറ്റപ്പാലത്താണ് വളർന്നത്.

## പുരസ്കാരങ്ങൾ
*ഇന്റർനാഷണൽ ജേർണലിസ്റ്റ് കോൺഗ്രസിന്റെ "ജേർണലിസ്റ്റ് ഓഫ് ദ് ഇയർ" (1997) അന്താരാഷ്ട്രപുരസ്കാരം.

## അവലംബം

വർഗ്ഗം:പത്രാധിപർ
വർഗ്ഗം:ഇംഗ്ലീഷ് പത്രപ്രവർത്തകർ
റ്റ

ഉച്ചാരണത്തിൽ ഺവർഗ്ഗത്തിലെ ഖരമായ വർത്സ്യമായ 'ട'കാരത്തിന്റെ ഇരട്ടിപ്പായ കൂട്ടക്ഷരമാണ് **റ്റ**. രൂപവിജ്ഞാനം പ്രകാരം റ-യുടെ ഇരട്ടിപ്പായി കണക്കാക്കുന്നതുകൊണ്ട് ഇതിനെ രണ്ട് 'റ' ഉപയോഗിച്ച് എഴുതുന്നു. 'ള്ള' എന്ന കൂട്ടക്ഷരം പോലെ, 'ററ' എന്ന് രണ്ട് 'റ' ചേർത്തെഴുതിയാണ് മുൻകാലങ്ങളിൽ 'റ്റ' സൂചിപ്പിച്ചിരുന്നത്. ഇത് രണ്ട് 'റ' (*ṟaṟa*) ആയിട്ടാണോ, 'റ്റ' (*ṯṯa*) ആയിട്ടാണോ വായിക്കേണ്ടത് എന്ന്,  സന്ദർഭമനുസരിച്ച് മനസ്സിലാക്കാമെന്നതിനാൽ ഈ രീതി ആശയക്കുഴപ്പമുണ്ടാക്കിയിരുന്നില്ല. എന്നാൽ മലയാളികൾക്ക് പരിചയക്കുറവുള്ള വിദേശഭാഷാപദങ്ങളിലെ ഇത്തരം തുടർച്ചകൾ സൂചിപ്പിക്കുന്നതിന് (ഉദാഹരണം: ബാറ്ററി, ജനറേറ്റർ) റ്റ-യുടെ ലിപിക്ക്  1950-നോടടുപ്പിച്ച്  മാറ്റം സംഭവിച്ചു. 'റ്റ' എന്ന് അടിയിലും മുകളിലുമായി റ എഴുതുന്ന രീതിയാണ് ഇന്ന് പ്രചാരത്തിലുള്ളത്.

വർഗ്ഗം:മലയാളത്തിലെ കൂട്ടക്ഷരങ്ങൾ
തുറക്കാത്ത വാതിൽ

സഞ്ജയ് പ്രൊഡക്ഷൻസിന്റെ ബാനറിൽ എ. രഘുനാഥ് നിർമിച്ച മലയാളചലച്ചിത്രമാണ് **തുറക്കാത്ത വാതിൽ**.  സുദർശൻ ടാക്കി ഡിസ്ട്രിബ്യൂട്ടേസ് വിതരണം ചെയ്ത ഈ ചിത്രം 1970 ഓഗസ്റ്റ് 15-ന് കേരളത്തിൽ പ്രദർശനം തുടങ്ങി.

## അഭിനേതാക്കളും കഥാപാത്രങ്ങളും
*മധു - വാസു
*പ്രേം നസീർ - ബാപ്പു
*രാഗിണി - സുലേഖ
*ബഹദൂർ
*രാമൻ കുട്ടി
*സി.എ. ബാലൻ
*ജയഭാരതി
*ഫിലോമിന
	
## പിന്നണിഗായകർ
*കെ.ജെ. യേശുദാസ്
*എസ്. ജാനകി
*രേണുക

## അണിയറശിൽപ്പികൾ
*ബാനർ - സഞ്ജയ് പ്രൊഡക്ഷൻസ്
*കഥ, സംഭാഷണം - കെ.ടി. മുഹമ്മദ്
*സംവിധാനം - പി. ഭാസ്കരൻ
*നിർമ്മാണം - എ രഘുനാഥ്
*ഗാനരചന -  പി. ഭാസ്ക്കരൻ
*സംഗീതം - കെ. രാഘവൻ
*ശബ്ദലേഖൻ - സതീശ്
*മേക്കപ്പ് - ശങ്കറാവ്
*വസ്ത്രാലങ്കാരം - നടരാജൻ
*കലാസംവിധാനം - എസ്. കൊന്നനാട്ട്
*വിതരണം - സുദർശൻ ടാക്കി ഡിസ്ട്രിബ്യൂട്ടേഴ്സ്
*ഛായാഗ്രഹണം - ബെഞ്ചമിൻ
*ചിത്രസംയോജനം - കെ. നാരായണൻ

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*യൂടുബിൽ നിന്ന് തുറക്കാത്ത വാതിൽ
*ദി ഹിന്ദുവിൽ നിന്ന് തുറക്കാത്ത വാതിൽ
## പടം കാണുക
തുറക്കാത്ത വാതിൽ 1970
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ

വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി
വർഗ്ഗം:ഭാസ്കരൻ- രാഘവൻ ഗാനങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:എ. രഘുനാഥ് നിർമ്മിച്ച ചിത്രങ്ങൾ
വർഗ്ഗം:കെ.ടി. മുഹമ്മദ് സംഭാഷണമെഴുതിയ ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
ക്രിസ്തുഭാഗവതം മഹാകാവ്യം

മഹാകവി പ്രൊഫസർ പി.സി. ദേവസ്യ സംസ്കൃതഭാഷയിൽ രചിച്ച മഹാകാവ്യമാണ് **ക്രിസ്തുഭാഗവതം** (). യേശുക്രിസ്തുവിന്റെ ജീവിതചരിത്രത്തെ ആധാരമാക്കി രചിച്ച ഈ മഹാകാവ്യത്തിന് 1980ൽ മികച്ച സംസ്കൃത ഗ്രന്ഥത്തിനുള്ള കേന്ദ്രസാഹിത്യഅക്കാദമി പുരസ്കാരം ലഭിച്ചു.
## അവലംബം


വർഗ്ഗം:സംസ്കൃത മഹാകാവ്യങ്ങൾ
സാംഭർ തടാകം

ഇന്ത്യയിലെ, കരയാൽ ചുറ്റപ്പെട്ട ഏറ്റവും വലിയ ഉപ്പ് തടാകമാണ് **സാംഭർ തടാകം**. രാജസ്ഥാനിലെ ജയ്പൂർ നഗരത്തിൽ നിന്നും തെക്ക്പടിഞ്ഞാറ് ദിശയിൽ 96 കിലോമീറ്റർ ദൂരെ സ്ഥിതി ചെയ്യുന്നു. 1990-ൽ റാംസർ ഉടമ്പടി പ്രകാരം ഇത് അന്താരാഷ്ട്രപ്രാധാന്യമുള്ള തണ്ണീർത്തടമായി പ്രഖ്യാപിക്കപ്പെട്ടു.

## ഭൂമിശാസ്ത്രം
അരാവലി മലനിരകൾക്കിടയിൽ നാഗൗർ, ജയ്പൂർ ജില്ലകളിലായി വ്യാപിച്ചു കിടക്കുന്ന സംഭാർ തടാകത്തിന് അജ്മീർ ജില്ലയുമായും അതിരുണ്ട്. ദീർഘവൃത്താകൃതിയിൽ 35.5 കിലോമീറ്റർ നീളവും 96 കിലോമീറ്റർ ചുറ്റളവും ഉണ്ട്. കാലാവസ്ഥയനുസരിച്ച് വീതി 3 കിലോമീറ്റർ മുതൽ 11 കിലോമീറ്റർ വരെയും വിസ്തീർണ്ണം 190 മുതൽ 230 ചതുരശ്രകിലോമീറ്റർ വരെയും ആകാറുണ്ട്. വരൾച്ച കാലത്ത് 60 സെന്റിമീറ്ററും മൺസൂൺ കഴിയുമ്പോൾ 3 മീറ്ററും ആഴമുണ്ടാകും. വേനൽകാലത്ത് 40° സെൽഷ്യസും ശൈത്യകാലത്ത് 11° സെൽഷ്യസും ആണ് ശരാശരി താപമാനം.

5.1 കിലോമീറ്റർ  നീളമുള്ള അണക്കെട്ട് ഈ തടാകത്തെ രണ്ടായി വിഭജിക്കുന്നു. ജലത്തിന്റെ ലവണാംശം ഒരു പ്രത്യേക പരിധിക്ക് മേലെയാകുമ്പോൾ പടിഞ്ഞാറ് ഭാഗത്തു നിന്നും കിഴക്ക് ഭാഗത്തേക്ക് വെള്ളം അണതുറന്ന് ഒഴുക്കി വിടുന്നു. 

## ഉപ്പ് ഉല്പാദനം
ഇന്ത്യയിലെ ഏറ്റവും വലിയ ഉപ്പ് തടാകമാണ് സാംഭർ. തടാകത്തിന് കിഴക്ക് ഭാഗത്തായി ഏകദേശം 80 ചതുരശ്ര കിലോമീറ്റർ വിസ്തൃതിയിൽ  ആയിരത്തോളം വർഷമായി ഉപ്പ് ഉല്പാദിപ്പിക്കപ്പെടുന്ന ഉപ്പളങ്ങൾ സ്ഥിതി ചെയ്യുന്നു. ഇതിന് കിഴക്കു ഭാഗത്തായി ഇവിടെ നിന്നും സംഭാർ ലേക്ക് സിറ്റി വരെ ഉപ്പ് സംഭരിച്ച് കൊണ്ടുപോകുവാനായി ബ്രിട്ടീഷുകാർ നിർമ്മിച്ച തീവണ്ടിപ്പാതയുമുണ്ട്. 
സാംഭർ തടാകത്തിലെ ഉപ്പളങ്ങളുടെ നിയന്ത്രണം തദ്ദേശവാസികളിൽ നിന്നും പല  കാലഘട്ടങ്ങളിലായി രജപുത്രരും, മുഗളരും പിന്നീട് ബ്രിട്ടീഷുകാരും ഏറ്റെടുത്തിരുന്നു. രാജസ്ഥാൻ സംസ്ഥാനസർക്കാരും കേന്ദ്രവും തമ്മിൽ ഉണ്ടായ ധാരണയുടെ ഫലമായി ഹിന്ദുസ്ഥാൻ സാൾട്ട്സ് ലിമിറ്റഡിന്റെയും സംസ്ഥാന സർക്കാരിന്റെയും സംയുക്ത സംരംഭമായ സാംഭർ സാൾട്ട്സ് ലിമിറ്റഡ് എന്ന സ്ഥാപനമാണ് 1960 മുതൽക്ക് ഉപ്പ് ഉല്പാദനം പ്രധാനമായും നിയന്ത്രിക്കുന്നത്. പ്രതിവർഷം 210,000 ടൺ ഉപ്പ് ഇവിടെ നിർമ്മിക്കപ്പെടുന്നു. ഇത് രാജ്യത്തെ ആകെ ഉല്പാദനത്തിന്റെ 3 ശതമാനമാണ്. വർധിച്ച തോതിലുള്ള അനധികൃത ഉപ്പ് നിർമ്മാണവും ഈ മേഖലയിലുണ്ട്.

## അവലംബം

## ഇതും കൂടി കാണുക
*ഇന്ത്യയിലെ റാംസർ തണ്ണീർതടമേഖലകൾ

## പുറത്തേക്കുള്ള കണ്ണികൾ
*എ പിഞ്ച് ഓഫ് സാൾട്ട് ടൂറിസം, ടൈംസ് ഓഫ് ഇന്ത്യ
*ഇൻട്രൊഡ്യൂസിങ്ങ് സാംഭർ സാൾട്ട് ലേക്ക്, ലോൺലി പ്ലാനറ്റ് 

വർഗ്ഗം:ഇന്ത്യയിലെ തണ്ണീർത്തടങ്ങൾ
വർഗ്ഗം:രാജസ്ഥാനിലെ തടാകങ്ങൾ
വർഗ്ഗം:ലവണജലതടാകങ്ങൾ
സിന്ദാ ഭാഗ്

അഞ്ച് ദശാബ്ദങ്ങൾക്കുശേഷം പാകിസ്താനിൽ നിന്നും ഓസ്കാർ പുരസ്കാരത്തിന് നാമനിർദ്ദേശം ചെയ്യപ്പെട്ട ചിത്രമാണ് **സിന്ദാ ഭാഗ്**. പാകിസ്താനിലെ  പുതുതലമുറ സിനിമാ പ്രവർത്തകരായ  മീനു ഗൌർ, ഫർജാദ് നബി  എന്നീ ഇരട്ട സംവിധായകരാണ് ചിത്രത്തിനു പിന്നിൽ പ്രവർത്തിച്ചത്. 
## പ്രമേയം
ലാഹോറിന്റെ പശ്ചാത്തലത്തിൽ ഒരുപറ്റം ചെറുപ്പക്കാർ നേരിടുന്ന അപ്രതീക്ഷിതമായ ജീവിത വഴിത്തിരുവുകളെ  ആവിഷ്കരിക്കുകയാണ് ചിത്രം. ഹിന്ദി നടൻ  നസറുദീൻ ഷായും ഈ ചിത്രത്തിൽ അഭിയിക്കുന്നുണ്ട്.
## അഭിനേതാക്കൾ
* നസറുദീൻ ഷാ 
*അമ്ന ഇല്യാസ് 
*ഖുറാം പത്രാസ് 
*സൽമാൻ അഹ്‌മ്മദ് ഖാൻ
*സൊഹൈബ് അസ്ഗർ
## അവലംബം


വർഗ്ഗം:പാകിസ്താൻ ചലച്ചിത്രം
വർഗ്ഗം:പഞ്ചാബി ചലച്ചിത്രം
ബേണിങ് ബുഷ്

പോളിഷ് സംവിധായിക ആഗ്‌നിസ്‌ക ഹോളണ്ടിന്റെ ഡോക്യുമെൻററി ചിത്രമാണ് **ബേണിങ് ബുഷ്**. ഈ ചിത്രത്തിന് മൂന്ന് ഭാഗങ്ങളുണ്ട്.
## പ്രമേയം
സോവിയറ്റ് യൂണിയന്റെ ചെക്കോസ്ലോവാക്യൻ അധിനിവേശത്തിൽ പ്രതിഷേധിച്ച് സ്വയം അഗ്നിക്കിരയായ പ്രാഗ് ചരിത്രവിദ്യാർഥി ജാൻ പലാച്ചിന്റെ സംഭവ കഥയാണ് ബേണിങ് ബുഷ് എന്ന ഡോക്കുമെന്ററി ചിത്രം പറയുന്നത്. 
## പുരസ്കാരങ്ങൾ
*മോണ്ടികാർലോ അന്താരാഷ്ട്ര ടെലിവിഷൻ മേളയിൽ ഇവാൻ ട്രോജന് മികച്ച നടനുള്ള പുരസ്കാരം ലഭിച്ചു.
## അവലംബം

## പുറം കണ്ണികൾ
* 
* official trailer (with English subtitles) http://www.youtube.com/watch?v=ELbJUOC88o4

വർഗ്ഗം:പോളിഷ് ചലച്ചിത്രം
ശബ്ദങ്ങൾ (നോവൽ)

മലയാള സാഹിത്യകാരനായ വൈക്കം മുഹമ്മദ് ബഷീർ എഴുതിയ നോവലാണ് **ശബ്ദങ്ങൾ**. 1947ലാണ് അദ്ദേഹം ഈ നോവൽ രചിച്ചത്. യുദ്ധം, അനാഥത്വം, രോഗം, വിശപ്പ്, വ്യഭിചാരം തുടങ്ങിയ വിഷയങ്ങൾ ചർച്ച ചെയ്യുന്ന ഈ നോവൽ ഒരു സൈനികനും എഴുത്തുകാരനും തമ്മിലുള്ള സംഭാഷണത്തിൻറെ രൂപത്തിലാണ് രചിച്ചിരിക്കുന്നത്. സൈനികൻ എഴുത്തുകാരനെ സമീപിച്ച് തൻറെ ജീവിതകഥ പറയുന്നു. എഴുത്തുകാരൻ അതെല്ലാം കുറിച്ചെടുക്കുകയും സൈനികനോട് സംശയങ്ങൾ ചോദിക്കുകയും ചെയ്യുന്നു. അതോടൊപ്പം അദ്ദേഹം സൈനികൻറെ ചോദ്യങ്ങൾക്ക് മറുപടി പറയുകയും ചെയ്യുന്നു. ഈ നോവലിന് അശ്ലീലമാണെന്ന പേരിൽ ധാരാളം എതിർപ്പുകൾ നേരിടേണ്ടിവന്നിരുന്നു.

## പ്രമേയം
 
നാൽക്കവലയിൽ ആരോ ഉപേക്ഷിച്ചുപോയ ഒരു കുഞ്ഞിനെ ഒരു പൂജാരി ദത്തെടുക്കുന്നു. കുഞ്ഞ് മുതിർന്നപ്പോൾ സൈന്യത്തിൽ ചേർന്ന് [രണ്ടാം ലോകമഹായുദ്ധത്തിൽ] പങ്കെടുക്കുന്നു. സിഫിലിസ് രോഗവുമായാണ് മിക്ക സൈനികരും യുദ്ധത്തിൽ നിന്ന് തിരിച്ചെത്തിയത്. എന്നാൽ ഈ സൈനികന് ആ ദുര്യോഗമുണ്ടായില്ല. സൈനികന് അയാളുടെ ധീരത സമാധാനകാലത്ത് ഉപജീവനം കണ്ടെത്താൻ തുണയാകുന്നു. ലൈംഗികതയെപ്പറ്റിയുള്ള അയാളുടെ ജിഝ്ഞാസയും മറ്റൊരാളുടെ ചതിയും അയാളെ മദ്യലഹരിയിൽ ആദ്യമായി സ്വവർഗ്ഗരതിയിലേയ്ക്ക് നയിക്കുന്നു. അതിലൂടെ അയാൾ രോഗിയാകുന്നു. 

## അവലംബം

വർഗ്ഗം:മലയാളം നോവലുകൾ
വർഗ്ഗം:വൈക്കം മുഹമ്മദ് ബഷീർ എഴുതിയ നോവലുകൾ
ഗൂഗിൾ നെക്സസ് 5

ആൻഡ്രോയിഡ് ഓപ്പറേറ്റിംഗ് സിസ്റ്റം അടിസ്ഥാനമാക്കി ഗൂഗിൾ പുറത്തിറക്കിയ ഒരു സ്മാർട്ട് ഫോൺ ആണ്‌ നെക്സസ് 5. ഗൂഗിളിനു വേണ്ടി എൽ. ജി. ഇലക്ടോണിക്സ് നിർമ്മിക്കുന്ന ഈ സ്മാർട്ട് ഫോൺ 2013 ഒൿടോബർ 31 മുതൽ ലഭ്യമായിത്തുടങ്ങി. ആൻഡ്രൊയിഡിന്റെ 4.4 പതിപ്പായ കിറ്റ്കാറ്റ് ഉപയോഗിക്കുന്ന ആദ്യത്തെ ഫോണാണിത്.

മറ്റ് "ഫ്ലാഗ്ഷിപ്പ്" ഫോണുകളുമായി താരതമ്യപ്പെടുത്തുമ്പോൾ ഉപകരണത്തിന്റെ മൊത്തത്തിലുള്ള പ്രകടനത്തിന്റെയും വിലയുടെയും ബാലൻസ്, അതിന്റെ ഡിസ്‌പ്ലേയുടെ ഗുണനിലവാരവും ആൻഡ്രോയിഡ് 4.4 അവതരിപ്പിച്ച ചില മാറ്റങ്ങളും പ്രശംസിച്ചുകൊണ്ട് നെക്സസ് 5 ന് കൂടുതലും നല്ല അവലോകനങ്ങൾ ലഭിച്ചു.

ഈ ഫോണിന്റെ പുറംഭാഗം നെക്സസ് 7 ലെ പോലെ പോളികാർബണേറ്റുകൊണ്ടാണ് നിർമ്മിച്ചിട്ടുള്ളത്. തൊട്ടുമുൻപത്തെ പതിപ്പിൽ പുറംഭാഗം ഗ്ലാസ് കൊണ്ടാണ് നിർമ്മിച്ചിരുന്നത്. നെക്സസ് 5 ഉയർന്ന നിരക്കിലുള്ള ഡാറ്റ കൈമാറ്റത്തിനു ശേഷിയുള്ള എൽ. ടി. ഇ (4G LTE) സാങ്കേതികവിദ്യ പിന്തുണക്കുന്ന ഫോണാണ്. ഗൂഗിളിന്റെ ഈ ഫോണിലും മെമ്മറി കാർഡ് ഇടാനുള്ള സൗകര്യമില്ല.

നെക്സസ് 5 ന്റെ പിൻഗാമിയായി 2014 ഒക്ടോബറിൽ നെക്സസ് 6 വന്നു, 2015 ഡിസംബറിൽ ഗൂഗിൾ നെക്സ്സ് 5 ന്റെ നിർമ്മാണം അവസാനിപ്പിച്ചു. നെക്സ്സ് 5-ന് സമാനമായ രൂപകല്പനയും വിലയും ഉള്ള നെക്സസ് 5X (ഹയർ എൻഡ് നെക്സസ് 6P-യ്‌ക്കൊപ്പം) 2015 സെപ്റ്റംബറിൽ ഗൂഗിൾ പുറത്തിറക്കി.
## ചരിത്രം
2013 ഒക്‌ടോബർ 31-ന് ഉപകരണം അവതരിപ്പിച്ചു; 16 അല്ലെങ്കിൽ 32 GB ഇന്റേണൽ സ്റ്റോറേജുള്ള കറുപ്പ് നിറത്തിൽ വിറ്റത് അതേ ദിവസം തന്നെ ഗൂഗിൾ പ്ലേ സ്റ്റോറിൽ നിന്ന് പ്രീ-ഓർഡറായി ലഭ്യമാക്കി. പ്രാരംഭ വില 16 GB മോഡലിന് $349 ഉം 32 GB പതിപ്പിന് $399 ഉം ആയി നിശ്ചയിച്ചു. ഇതുമായി താരതമ്യപ്പെടുത്താവുന്ന മറ്റു സ്‌മാർട്ട്‌ഫോണുകളേക്കാൾ വളരെ കുറവായിരുന്നു, അതിന്റെ വില ഏകദേശം $649 ആയിരിക്കും.

2014 ഫെബ്രുവരിയിൽ ഗൂഗിൾ രണ്ട് അധിക കളർ ഓപ്ഷനുകൾ പുറത്തിറക്കി, കറുപ്പും ചുവപ്പും, ഒരേ വിലയും ഹാർഡ്‌വെയറുമാണ് ഉണ്ടായിരുന്നത്.

നെക്സസ് 6-ന്റെ റിലീസിനെ തുടർന്ന് 2014 ഡിസംബറിൽ നെക്സസ് 5-ന്റെ നിർമ്മാണം ഗൂഗിൾ അവസാനിപ്പിച്ചു. അതേ മാസം തന്നെ ഗൂഗിൾ പ്ലേസ്റ്റോറിൽ നിന്ന് ചുവപ്പും വെള്ളയും നിറത്തിലുള്ള മോഡലുകൾ നീക്കം ചെയ്യപ്പെട്ടു, അതേസമയം കറുപ്പ് മോഡൽ 2015 മാർച്ച് 11 വരെ ലഭ്യമായിരുന്നു.
## References

വർഗ്ഗം:ആൻഡ്രോയ്ഡ് ഉപകരണങ്ങൾ
വർഗ്ഗം:ഗൂഗിൾ
വർഗ്ഗം:സ്മാർട്ട് ഫോണുകൾ
ട്രൈ അയഡോതൈറോനിൻ

തൈറോയ്ഡ് ഗ്രന്ഥിയിൽനിന്നു സ്രവിക്കുന്ന മൂന്ന് ഹോർമോണുകളിൽ ഒന്നാണ് **ട്രൈ അയഡോതൈറോനിൻ** (T3).  വളർച്ചയും വികാസവും, ഉപാപചയം, ശരീര താപനില, ഹൃദയമിടിപ്പ് എന്നിവ ഉൾപ്പെടെ ശരീരത്തിലെ എല്ലാ ശാരീരിക പ്രക്രിയകളെയും ഇത് ബാധിക്കുന്നു. ടി 3 ന്റെയും അതിന്റെ പ്രോഹോർമോൺ തൈറോക്സിന്റെയും (ടി 4) ഉത്പാദനം സജീവമാക്കുന്നത് തൈറോയ്ഡ്-ഉത്തേജക ഹോർമോൺ (ടിഎസ്എച്ച്) ആണ്, ഇത് ആന്റീരിയർ പിറ്റ്യൂട്ടറി ഗ്രന്ഥിയിൽ നിന്ന് പുറത്തുവിടുന്നു. ഈ പാത ഒരു അടച്ച-ലൂപ്പ് ഫീഡ്‌ബാക്ക് പ്രക്രിയയുടെ ഭാഗമാണ്: രക്തത്തിലെ പ്ലാസ്മയിലെ ടി 3, ടി 4 എന്നിവയുടെ ഉയർന്ന സാന്ദ്രത ആന്റീരിയർ പിറ്റ്യൂട്ടറി ഗ്രന്ഥിയിൽ ടി‌എസ്‌എച്ചിന്റെ ഉത്പാദനത്തെ തടയുന്നു. ഈ ഹോർമോണുകളുടെ സാന്ദ്രത കുറയുമ്പോൾ, ആന്റീരിയർ പിറ്റ്യൂട്ടറി ഗ്രന്ഥി ടി‌എസ്‌എച്ചിന്റെ ഉത്പാദനം വർദ്ധിപ്പിക്കുന്നു, ഈ പ്രക്രിയകളിലൂടെ, ഒരു ഫീഡ്‌ബാക്ക് നിയന്ത്രണ സംവിധാനം രക്തപ്രവാഹത്തിലുള്ള തൈറോയ്ഡ് ഹോർമോണുകളുടെ അളവ് സ്ഥിരമാക്കുന്നു.

ടി 3 ആണ് യഥാർത്ഥ ഹോർമോൺ. ടാർഗെറ്റ് ടിഷ്യൂകളിലെ അതിന്റെ ഫലങ്ങൾ ടി 4 നെ അപേക്ഷിച്ച് ഏകദേശം നാലിരട്ടി ശക്തിയുള്ളതാണ്. ഉത്പാദിപ്പിക്കപ്പെടുന്ന തൈറോയ്ഡ് ഹോർമോണിൽ ഏകദേശം 20% ടി 3 ആണ്, അതേസമയം 80 ശതമാനം ടി 4 ആയി ഉത്പാദിപ്പിക്കപ്പെടുന്നു. ടി 4 ന്റെ പുറം വളയത്തിന്റെ അഞ്ചാം നമ്പർ കാർബൺ ആറ്റത്തിൽ നിന്ന് അയോഡിൻ ആറ്റത്തെ നീക്കംചെയ്തുകൊണ്ട് ടി 3 യുടെ ഏകദേശം 85% പിന്നീട് കരളിലും ആന്റീരിയർ പിറ്റ്യൂട്ടറിയിലും രൂപം കൊള്ളുന്നു. എന്തുതന്നെയായാലും, മനുഷ്യ രക്തത്തിലെ പ്ലാസ്മയിൽ ടി 3 ന്റെ സാന്ദ്രത ടി 4 ന്റെ നാൽപതോളം വരും. ടി 3 യുടെ അർദ്ധായുസ്സ് ഏകദേശം 2.5 ദിവസമാണ്. [3] ടി 4 ന്റെ അർദ്ധായുസ്സ് ഏകദേശം 6.5 ദിവസമാണ്.
## അവലംബം

വർഗ്ഗം:അന്തർഗ്രന്ഥിസ്രാവം
തൈറോക്സിൻ

തൈറോയ്ഡ് ഗ്രന്ഥിയിൽനിന്നു സ്രവിക്കുന്ന മൂന്ന് ഹോർമോണുകളിൽ ഒന്നാണ് **തൈറോക്സിൻ**  അഥവാ **ടെട്രാ അയഡോതൈറോനിൻ** (T4).

കെൽഡാൽ എന്ന ശാസ്ത്രജ്ഞനാണ് 1919ൽ തൈറോക്സിൻ ആദ്യമായി വേർതിരിച്ചെടുത്തത്.

## അവലംബം


വർഗ്ഗം:അന്തർഗ്രന്ഥിസ്രാവം
ചെവിയൻ നത്ത്

ചെവിയൻ നത്തിന്  ഇംഗ്ലീഷിൽ  **Indian Scops Owl** എന്നും  **Collared Scops Owl** എന്നും പേരുകളുണ്ട്. ശാസ്ത്രീയ നാമം *Otus bakkamoena* എന്നാണ്. ഏഷ്യയുടെ തെക്കുകിഴക്കുഭാഗങ്ങളിൽ അറേബ്യ തൊട്ട് ഇന്ത്യൻ ഉപഭൂഖണ്ഡം അടക്കം ഇന്തോനേഷ്യ വരെ കാണപ്പെടുന്ന ഒരു കാട്ടുപക്ഷിയാണിത്. നിറയെ മരങ്ങളുള്ള കാടുകളിൽ കാണുന്നു.

## പ്രജനനം
മരത്തിലെ പൊത്തുകളിൽ കൂടുണ്ടാക്കി മുട്ടയിടും. 3-5 വരെ മുട്ടകളാണ് ഇടുന്നത്. ഡിസംബർ മുതൽ മേയ് വരെയാണ് മുടയിടുന്ന കാലം. മുട്ട വിരിയാൻ 26 ദിവസം വേണം.
## രൂപവിവരണം
23-25 സെ.മീ നീളമുണ്ട്. ഇവയ്ക്ക് ഉയർന്നു നിൽക്കുന്ന ചെവിത്തൂവലുകളുണ്ട്. മുകൾ വശം ചാരനിറമോ തവിട്ടു നിറമോ ആണ്. മങ്ങിയ പുള്ളികളുണ്ട്. അടിവശം കണ്ണുകൾ തവിട്ടു നിറമാണ്. തെളിഞ്ഞ വരകളുമുണ്ട്. കഴുത്തിൽ നരച്ച വലയമുണ്ട്. ആണും പെണും ഒരു പോലെയാണ്. 

പുള്ളുനത്തിന്റെ നീണ്ടവാലും ചിറകുകളും പറക്കുന്ന രീതിയും ഷിക്രയുടേതു പോലാണ്.  പ്രാണികളാണ് പ്രധാന ഭക്ഷണം.
## ചിത്രശാല

Image:Collared Scops Owl (Otus bakkamoena) at Bharatpur I IMG 5328.jpg|രാജസ്ഥാനിലെ ഭരത്പൂർ കേവൽദേവ് ദേശീയോദ്യാനത്തിൽ
Image:Collared Scops Owl I IMG 8607.jpg|രാജസ്ഥാനിലെ ഭരത്പൂരിൽ 
Image:Collared Scops Owl I2 IMG 8524.jpg|രാജസ്ഥാനിലെ ഭരത്പൂരിൽ


## അവലംബം
നിംസോ-ഇന്ത്യൻ പ്രതിരോധം

ചെസ്സിലെ പ്രതിരോധപരമായ ഒരു പ്രാരംഭനീക്കമാണ് **നിംസോ-ഇന്ത്യൻ പ്രതിരോധം**. ഇതിലെ പ്രാഥമികനീക്കങ്ങൾ താഴെ കൊടുത്തിരിക്കുന്ന രീതിയിലാണ്.
:1. d4 Nf6
:2. c4 e6
:3. Nc3 Bb4

മറ്റൊരു നീക്കക്രമായ 1.c4 e6 2.Nc3 Nf6 3.d4 Bb4 എന്നതിലൂടെയും നിംസോ-ഇന്ത്യൻ പ്രതിരോധം സാധ്യമാണ്. ചെസ്സ് പ്രാരംഭനീക്കങ്ങളുടെ സർവ്വവിജ്ഞാനകോശത്തിൽ നിംസോ ഇന്ത്യന്റെ സ്ഥാനം E20–E59 എന്നിവയിലാണ്.

ഇരുപതാം നൂറ്റാണ്ടിന്റെ ആരംഭത്തിൽ ഈ പ്രാരംഭനീക്കത്തെ മാസ്റ്റർ ലെവൽ ചെസ്സ് തലത്തിലേക്ക് പരിചയപ്പെടുത്തിയ ഗ്രാൻറ്റ്മാസ്റ്ററായ ആരോൺ നിംസോവിറ്റ്സ്ച് ആണ് ഹൈപ്പർമോഡേൺ തലത്തിലുള്ള ഈ പ്രാരംഭനീക്കം രൂപീകരിച്ചത്. മറ്റു ഇന്ത്യൻ പ്രാരംഭനീക്കങ്ങളെ പോലെ പെട്ടെന്നുള്ള ഫിയാൻഷിറ്റോ നിംസോ ഇന്ത്യനിൽ നടക്കുന്നില്ല. എങ്കിലും, ...b6, ...Bb7 എന്നീ നീക്കങ്ങളിലൂടെ കറുപ്പിന് അത് സാധ്യമാകുന്നുതാണ്. വെളുത്ത കുതിരയെ പിൻ ചെയ്തു കൊണ്ട് കറുപ്പ് 4.e4 എന്ന ഭീഷണിയ്ക്ക് തടയിടുകയും ഒരു വരിയിൽ രണ്ടു കാലാൾ വരുന്ന ഡബ്ബിൾഡ് പോൺസ് എന്ന അവസ്ഥാഭീഷണി വെളുപ്പിനെതിരെ സൃഷ്ടിക്കുകയും ചെയ്യുന്നു. എന്നാൽ, മധ്യത്തിൽ കൂടുതൽ കാലാൾ നിയന്ത്രണം നേടുന്നതിലും കറുപ്പിനെതിരെ തുരുപ്പുചീട്ടായി ചില കരുക്കളുടെ ഡെവല്‌മെന്റുകൾ നടത്തുന്നതിനുമായിരിക്കും വെളുപ്പ്  ശ്രമിക്കുക.
## റബിൻസ്റ്റെയ്ൻ സിസ്റ്റം 4.e3
    
നിംസോ ഇന്ത്യനെതിരെയുള്ള സാധാരണയായുള്ള വെളുപ്പിന്റെ മികച്ച ഒരു രീതിയാണ് **റബിൻസ്റ്റെയ്ൻ സിസ്റ്റം** (അകൈബ റബിൻസ്റ്റെയ്‌നു ശേഷം പേര് നല്കപ്പെട്ടു).
### 4...0-0 മെയിൻ ലെൻ: 4.e3 0-0 5.Bd3 d5 6.Nf3 c5 7.0-0

കറുപ്പിന്റെ ഏറ്റവും ഇണങ്ങുന്നതും ആവർത്തിക്കപ്പെടുന്നതുമായ പ്രതികരണമാണ്  **4...0-0**. 5.Bd3 d5 6.Nf3 c5 7.0-0 എന്നീ നീക്കങ്ങളുടെ മെയിൻ ലൈൻ തുടരുന്ന് ചിത്രത്തിൽ കാണിച്ചിരിക്കുന്ന പൊസിഷനിൽ എത്തുന്നു.

വെളുപ്പ് രാജാവിന്റെ ഭാഗത്തെ ഡെവല്‌മെന്റുകൾ പൂർത്തിയാക്കുകയും കറുപ്പ് കാലാളുകളെകൊണ്ട് മധ്യഭാഗത്ത് തുല്യ നിയന്ത്രണം നേടുകയും ചെയ്യുന്ന ഈ നിലയിൽ നിന്നുള്ള പ്രധാന തുടർനീക്കങ്ങളാണ് ചുവടെ:

:7...dxc4 8.Bxc4 Nbd7 (പർമ വേരിയേഷൻ)
:7...dxc4 8.Bxc4 cxd4 9.exd4 b6 (കാർപോവ് വേരിയേഷൻ)
:7...dxc4 8.Bxc4 Nc6 9.a3 Ba5 (ലാർസെൻ വേരിയ്ഷൻ)
:7...Nc6 8.a3 Bxc3 9.bxc3 dxc4 10.Bxc4 Qc7 (പ്രധാന വേരിയേഷൻ)
:7...Nc6 8.a3 Bxc3 9.bxc3 Qc7 (ഖാസിൻ വേരിയേഷൻ)
:7...Nbd7 (അവെർബഖ് വേരിയേഷൻ)

### 4...0-0: Ne2 നീക്കത്തോടെയുള്ള ലൈനുകൾ
:5.Nge2 (രേഷെവ്സ്കി വേരിയേഷൻ)
:5.Bd3 d5 6.Ne2 (മോഡേൺ വേരിയേഷൻ)
### 4...c5
### 4...b6

:5.Ne2 Ba6 (ഫിഷർ വേരിയേഷൻ)
:5.Ne2 c5 (റോമാനിഷിൻ-സാഖിസ് വേരിയേഷൻ)
:5.Ne2 Ne4 (അമേരിക്കൻ വേരിയേഷൻ)
:5.Ne2 Bb7
:5.Bd3 Bb7 6.Nf3 0-0 7.0-0 d5 (ക്ലാസ്സിക്കൽ ഫിയാൻഷിറ്റോ അഥവാ  ടാൽ വേരിയേഷൻ)
:5.Bd3 Bb7 6.Nf3 0-0 7.0-0 c5 (കെരെസ് വേരിയേഷൻ)
:5.Bd3 Bb7 6.Nf3 Ne4 (ഡച്ച് വേരിയേഷൻ)

## ക്ലാസ്സിക്കൽ വേരിയേഷൻ (കാപബ്ലാങ്ക വേരിയേഷൻ) 4.Qc2
## കാസ്പറോവ് വേരിയേഷൻ 4.Nf3

വർഗ്ഗം:ചെസ്സിലെ പ്രാരംഭനീക്കങ്ങൾ
കമ്പിവാലൻ കത്രിക

കേരളത്തിൽ കാണപ്പെടുന്ന ഒരു കത്രികപക്ഷിയാണ് **കമ്പിവാലൻ കത്രിക** (ഇംഗ്ലീഷ്:Wire-tailed Swallow, ശാസ്ത്രീയനാമം:*Hirundo smithii*). 
1816-ൽ കോംഗോ നദിയിൽ പര്യവേക്ഷണം നടത്തിയ  ബ്രിട്ടീഷ്സംഘത്തിലെ നോർവീജിയൻ ജീവശാസ്ത്രജ്ഞനായിരുന്ന പ്രൊ. ചെതിയൻ സ്മിത്തിന്റെ പേരിനോട് സാമ്യമുള്ളതാണ് ശാസ്ത്രീയനാമം.
## രൂപവിവരണം

ഇവയ്ക്ക് 14 സെമീ നീളം ഉണ്ട്. മുകൾ വശം നല്ല നീലയാണ്. തല ചെമ്പിച്ചതാണ്. വാലിൽ വെളുത്ത കുത്തുകളുണ്ട്. അടിവശം വെളുത്തതാണ്. ഇരുണ്ട പറക്കുന്ന ചിറകുകളുണ്ട്. കണ്ണിനു ചുറ്റും നീലനിറമാണ്. വാലിന്റെ അറ്റത്ത് കമ്പിപോലെയുള്ള നാരുകളുണ്ട്.
ആൺകിളിയും പെൺകിളിയും കാഴ്ചക്ക് ഒരുപോലെയാണെങ്കിലും പെൺകിളിയുടെ വാലിലെ കമ്പിക്ക് നീളക്കുറവുണ്ട്.

## വിതരണം
കമ്പിവാലൻ കത്രിക ആഫ്രിക്കയിൽ  സഹാറയുടെ തെക്കുഭാഗത്തും ഏഷ്യയിൽ ഇന്ത്യൻ ഉപഭൂഖണ്ഡം മുതൽ തെക്കു കിഴക്കൻ ഏഷ്യവരെയുള്ള തെക്കെൻ ഏഷ്യയിലും കാണുന്നു. തനതു പ്രദേശത്തു ജീവിക്കുന്നവയാണെങ്കിലും പാകിസ്താനിലും വടക്കെ ഇന്ത്യയിലും കാണുന്നവ തണുപ്പുകാലത്ത് ദേശാടനം ചെയ്യാറുണ്ട്. ശ്രീലങ്കയിൽ അപൂർവമായെ കാണാറുള്ളു.  

ഇവയെ വെളിമ്പ്രദേശങ്ങളിൽ വെള്ളവും മനുഷ്യവാസം ഉള്ളിടങ്ങളിലാണ് കാണുന്നത്. പറക്കുന്ന പ്രാണികളാണ് ഭക്ഷണം. വെള്ളത്തിനുമുകളിൽ താണു പറക്കുന്നതു കാണാം. ഇവ കൂട്ടമായി താമസിക്കാത്തവയാണ്.

## പ്രജനനം
ഉയർന്ന പാറകളിലും, കെട്ടിടങ്ങളിലും, പാലങ്ങളിലും കൂടുണ്ടാക്കാറുണ്ട്. കോപ്പയുടെ ആകൃതിയുള്ള കൂടാണ്. അതിന്റെ ഉൾവശം മണ്ണുകൊണ്ട് പൂശിയിരിക്കും. ആഫ്രിക്കയിൽ കാണപ്പെടുന്നവ മൂന്നോ നാലോ മുട്ടകളാണിടുന്നത്. ഏഷ്യയിൽ കാണപ്പെടുന്നവ അഞ്ചു മുട്ടകൾ വരെ ഇടും.

## ചിത്രശാല

File:Wire-tailed swallow at Kannur 5.jpg|പെൺ കമ്പിവാലൻ കത്രിക
File:Wire-tailed swallow at Kannur .jpg|ആൺ കമ്പിവാലൻ കത്രിക


## അവലംബം


വർഗ്ഗം:കേരളത്തിലെ പക്ഷികൾ
അനന്തൻ കാമ്പിൽ

കേരളത്തിലെ പ്രമുഖ ചരിത്രകാരനും സാഹിത്യകാരനും സാമൂഹികപ്രവർത്തകനുമായിരുന്നു **അനന്തൻ കാമ്പിൽ** 

## ജീവിതരേഖ
1889 ജൂൺ 29നു നടുക്കണ്ടി പൈതലിന്റെയും കാമ്പിൽ കല്യാണിയുടെയും മകനായി കണ്ണൂർ ജില്ലയിലെ തലശ്ശേരിയിലുള്ള ധർമടത്ത് ജനിച്ചു.

1957 ജനുവരി 22നു അദ്ദേഹം അന്തരിച്ചു.
## കൃതികൾ
*കേരളചരിത്രനിരൂപണം അഥവാ തീയരുടെ പൌരാണികത്വം 
## അവലംബം


വർഗ്ഗം:ചരിത്രകാരന്മാർ
ലംബകം

രണ്ടുഭുജങ്ങൾ മാത്രം സമാന്തരങ്ങളായ ചതുർഭുജങ്ങളെ **ലംബകങ്ങൾ** എന്നു പറയുന്നു.
(രണ്ടുഭുജങ്ങൾ മാത്രം എന്നത് തെറ്റായ പരിഭാഷയാണ്. രണ്ടുഭുജങ്ങൾ സമാന്തരങ്ങളായ എന്നോ രണ്ടുഭുജങ്ങൾ എങ്കിലും സമാന്തരങ്ങളായ എന്നോ ആയിരിക്കണം പരിഭാഷ ).

## ചരിത്രം
യൂക്ലിഡിയൻ ജ്യാമിതി അനുസരിച്ച്, ഒരു ജോഡി സമാന്തര എതിർ വശങ്ങളുള്ള ഒരു ചതുർഭുജം ട്രപീസിയം എന്നറിയപ്പെടുന്നു. ട്രപീസിയം എന്ന പദം ഗ്രീക്ക് പദമായ "ട്രപീസ" യിൽ നിന്നാണ് ഉത്ഭവിച്ചത്, അതായത് പട്ടിക എന്നാണ് ഈ വാക്കിന്റെ അർത്ഥം.
യൂക്ലിഡിന്റെ മൂലകങ്ങളുടെ ആദ്യ പുസ്തകത്തെക്കുറിച്ചുള്ള അദ്ദേഹത്തിന്റെ വ്യാഖ്യാനത്തിൽ പ്രോക്ലസ് (എഡി 412 മുതൽ 485 വരെ) രണ്ട് തരം ട്രപീസിയ അവതരിപ്പിച്ചു:
*ഒരു ജോടി സമാന്തര വശങ്ങൾ - ഒരു ട്രപീസിയം (τραπέζιον), ഐസോസെൽസ് (തുല്യ കാലുകൾ), സ്കെയിൽ (അസമമായ) ട്രപീസിയങ്ങൾ എന്നിങ്ങനെ തിരിച്ചിരിക്കുന്നു സമാന്തര വശങ്ങളില്ല
*ട്രപസോയിഡ് (τραπεζοειδή, ട്രപസോയിഡ്, അക്ഷരാർത്ഥത്തിൽ ട്രപീസിയം പോലെയുള്ള (εἶδος എന്നാൽ "സാദൃശ്യം"), ക്യൂബോയ്ഡ് എന്നാൽ ക്യൂബ് പോലെയും റോംബോയിഡ് എന്നാൽ റോംബസ് പോലെയും).
 എല്ലാ യൂറോപ്യൻ ഭാഷകളും പ്രോക്ലസിന്റെ ഘടന പിന്തുടരുന്നു. 18 -ആം നൂറ്റാണ്ടിന്റെ അവസാനം വരെ, ചാൾസ് ഹട്ടൺ പ്രസിദ്ധീകരിച്ച ഒരു സ്വാധീനമുള്ള ഗണിത നിഘണ്ടു 1795 -ൽ നിബന്ധനകളുടെ വിശദീകരണമില്ലാതെ പിന്തുണയ്ക്കുന്നു. ഈ തെറ്റ് ഏകദേശം 1875 -ൽ ബ്രിട്ടീഷ് ഇംഗ്ലീഷിൽ തിരുത്തി, പക്ഷേ ആധുനിക കാലഘട്ടത്തിൽ അമേരിക്കൻ ഇംഗ്ലീഷിൽ നിലനിർത്തി.

## സവിശേഷതകൾ
*ഒരു ട്രപീസിയത്തിന്റെ (ഐസോസെൽസ്) അടിത്തറ പരസ്പരം സമാന്തരമാണ്. 
*രണ്ട് ഡയഗണലുകളുടെയും നീളം തുല്യമാണ്. 
*ഒരു ട്രപീസിയത്തിന്റെ ഡയഗണലുകൾ എല്ലായ്പ്പോഴും പരസ്പരം വിഭജിക്കുന്നു. 
*ഒരു ട്രപീസിയത്തിന്റെ തൊട്ടടുത്തുള്ള ഇന്റീരിയർ കോണുകൾ 180 ° വരെയാണ്. 
*ഒരു ട്രപീസിയത്തിലെ എല്ലാ ആന്തരിക കോണുകളുടെയും ആകെത്തുക എപ്പോഴും 360 ° ആണ്.

## അളവുകൾ
### പരപ്പളവ്
ലംബകത്തിന്റെ പരപ്പളവു കാണുന്നതിനുള്ള സമവാക്യമാണ് \tfrac{a + b}{2} h (\frac{1}{2} h(a+b) എന്നും വ്യവഹരിക്കപ്പെടാറുണ്ട്). ഇതിൽ a, b, എന്നിവ ലംബകത്തിന്റെ 2 വശങ്ങളാണ്. രണ്ടു വശങ്ങളുടെ
തുകയെ രണ്ടു കൊണ്ട് ഹരിച്ചശേഷം അതിനെ h അഥവാ ലംബകത്തിന്റെ ഉയരം ക ഹരിച്ചാൽ ലംബകത്തിന്റെ പരപ്പളവ് അഥവാ വിസ്തീർണ്ണം ലഭിക്കും.

### ചുറ്റളവ്
ട്രപീസിയത്തിന്റെ ചുറ്റളവ് അതിന്റെ എല്ലാ വശങ്ങളുടെയും നീളത്തിന്റെ ആകെത്തുകയാണ്. ഉദാഹരണത്തിന് ABCD എന്ന ഒരു ലംബകത്തിന്റെ ചുറ്റളവ് AB+BC+CD+DA ആയിരിക്കും.

## അവലംബം


## തുടർന്നും വായിക്കുക
D. Fraivert, A. Sigler and M. Stupel : Common properties of trapezoids and convex quadrilaterals

## കുറിപ്പുകൾ
*

വർഗ്ഗം:ഗണിതം
വർഗ്ഗം:ജ്യാമിതീയരൂപങ്ങൾ